Видео галерија 2013/2014 - Фудбалски клуб Вождовац - Football Club Voždovac\n[vc_row][vc_column width=”1/1″][vc_text_separator title=”Video arhiva sezona 2013/2014″ title_align=”separator_align_center”][vc_tour][vc_tab title=”Maj 2014″ tab_id=”1424964802-1-6″][vc_column_text]\nPogodak Nemanje Obradovića na utakmici 30. kola JSL Sloboda – Voždovac 0:1\nU utakmici 30. kola Jelen Super Lige na Gradskom stadionu u Užicu “Zmajevi” su savladali domaću Slobodu rezultatom 1:0.\nPogodak Maria Božića na utakmici 29. kola JSL Voždovac – Rad 2:1\nPogodak Nemanje Obradovića na utakmici 29. kola JSL Voždovac – Rad 2:1\nPsihološki važna utakmica i još važnija pobeda, ocenio je posle susreta protiv ekipe Voždovca Marko Nikolić, uz napomenu da je njegova ekipa igrala za svakog navijača Partizana koji je došao na stadion.\nU utakmici 27. kola Jelen Super Lige na stadionu FK Voždovac “Zmajevi” su odigrali nerešeno bez golova sa Radničkim iz Niša.\n[/vc_column_text][/vc_tab][vc_tab title=”April 2014″ tab_id=”1424964802-2-85″][vc_column_text]\nPogodak Marka Pavićevića na utakmici 26. kola JSL Novi Pazar – Voždovac 3:2\nPogodak Danila Sekulića na utakmici 26. kola JSL Novi Pazar – Voždovac 3:2\nU utakmici 26. kola Jelen Super Lige na Gradskom stadionu u Novom Pazaru “Zmajevi” su pretrpeli poraz 3:2.\nPogodak Radeta Veljovića na utakmici 25. kola JSL Voždovac – Čukarički 2:0\nPogodak Nemanje Obradovića na utakmici 25. kola JSL Voždovac – Čukarički 2:0\nVoždovac je nastavio da niže pobede na svom terenu i tako u 25. kolu JSL savladao ekipu Čukaričkog rezultatom 2:0. Pogledajte izjave trenera na konferenciji za štampu po završetku utakmice. Nakon zatvorene igre obe ekipe u prvom poluvremenu, „zmajevi“ su strpljivo čekali svoju šansu i iskoristili je. Najpre je u 53. minutu bio precizan Nemanja Obradović, a tačku na pobedu Voždovca stavio je Rade Veljović u 86. minutu. Čukarički je imao šansu da izjednači, Nikola Stoiljković je u 65. minutu pogodio prečku. Nakon ovog meča šef stručnog štaba Čukaričkog Vladan Milojević vidno nezadovoljan nije želeo da komentariše ništa vezano za utakmicu. Strateg „zmajeva“ Zoran Milinković pohvalio je igru oba tima i uporedio sa mečevima koji se mogu videti na evropskoj fudbalskoj sceni…\nU utakmici 25. kola Jelen Super Lige na stadionu FK Voždovac “Zmajevi” su savladali Čukarički rezultatom 2:0 i tako se popeli na šestu poziciju na tabeli.\nU utakmici 24. kola Jelen Super Lige na Gradskom stadionu u Subotici “Zmajevi” su pretrpeli poraz od Spartaka rezultatom 1:0.\nDrugi od dva pogotka Radeta Veljovića na utakmici 23. kola JSL Voždovac – Radnički 1923 5:0\nPrvi od dva pogotka Radeta Veljovića na utakmici 23. kola JSL Voždovac – Radnički 1923 5:0\nPogodak Danila Sekulića na utakmici 23. kola JSL Voždovac – Radnički 1923 5:0\nPogodak Adama Marušića na utakmici 23. kola JSL Voždovac – Radnički 1923 5:0\nPogodak Marka Pavićevića na utakmici 23. kola JSL Voždovac – Radnički 1923 5:0\nDrugi pogodak Adama Marušića na utakmici Voždovac – Donji Srem 3:0\nPrvi pogodak Adama Marušića na utakmici Voždovac – Donji Srem 3:0\nPogodak Nemanje Obradovića na utakmici Voždovac – Donji Srem 3:0\nU utakmici 22. kola Jelen Super Lige na stadionu FK Voždovac “Zmajevi” su savladali Donji Srem rezultatom 3:0.\n[/vc_column_text][/vc_tab][vc_tab title=”Mart 2014.” tab_id=”1425064140162-2-2″][vc_column_text]\nPogodak Danila Sekulića na utakmici dvadesetprvog kola Crvena zvezda – Voždovac 5:1\nU utakmici 21. kola Jelen Super Lige na stadionu Crvene zvezde domaća ekipa je savladala Voždovac rezultatom 5:1.\nU subotu 29.marta od 17,30 časova odigraće se utakmica 21. kola Jelen Superlige u kojoj Crvena Zvezda dočekuje ekipu Voždovca na Marakani.\nPovodom ovog duela u Medija centru našeg najvećeg stadiona održana je konferencija za medije kojoj su prisustvovali šef stručnog štaba crveno belih Slaviša Stojanovič i prvotimac Zvezde Savo Pavićević. Stojanović je odmah na početku napomenuo da je Voždovac ekipa koja je u dobroj formi, spoj iskustva i mladosti, ali i isto tako očekuje da će njegov tim sa maksimalnom ozbiljnošću doći do trijumfa.\nPogodak Marka Pavićevića na utakmici dvadesetog kola Voždovac – Napredak 3:1\nPogodak Danila Sekulića na utakmici dvadesetog kola Voždovac – Napredak 3:1\nPogodak Stefana Babovića na utakmici dvadesetog kola Voždovac – Napredak 3:1\nU utakmici 20. kola Jelen Super Lige na stadionu FK Voždovac ekipa Voždovca savladala je Napredak i tako ga pretekla na tabeli.\nPosle utakmice u Jagodini, u kojoj je njegova ekipa osvojila ʺzlatanʺ bod u borbi za opstanak trener Voždovca Zoran Milinković čestitao je svojim igračima na velikoj borbi, dok je šef struke domaćeg tima Mladen Dodić zažalio za propuštenim šansama Jagodine u prvom poluvremenu.\nU utakmici 19. kola Jelen Super Lige na Gradskom stadionu pod Đurđevim brdom u Jagodini ekipa Voždovca odigrala je nerešeno bez golova sa domaćom Jagodinom i tako došla do važnog boda na teškom gostovanju.\nFudbaleri Voždovca, pošto su savladali Javor Matis, žele da nastave sa nizom dobrih rezultata. ʺZmajeviʺ će podeliti megdan sa Jagodinom u narednom kolu JSL. Bivši Jagodinci Josip Projić i Aleksandar Vasiljević znaju da neće biti lako protiv ʺćuranaʺ ali se nadaju bar nerešenom rezultatu.\nFudbaleri Jagodine su u 18. kolu JSL sa Donjim Sremom podelili bodove. Naredni protivnik „ćuranima“ je ekipa Voždovca. Jesenji duel je završen rezultatom 1:1. Bivši golman Voždovca Nikola Perić ističe da njegov sadašnji tim Jagodina igra sve sigurnije i nada se da će to poboljšanje rezultirati pobedom. Šef stručnog štaba Mladen Dodić smatra da je pred njegovom ekipom jako bitna utakmica i dodaje da neće biti lako osvojiti tri boda.\nU utakmici 18. kola Jelen Super Lige na stadionu FK Voždovac ekipa Voždovca savladala je Javor Matis pogotkom Nikole Karaklajića i tako ostvarila drugu prvenstvenu pobedu na novom stadionu.\nPosle poraza od Vojvodine u 17.kolu Jelen Superlige fudbalerima Voždovca neophodana je pobeda kako bi se vratili na pobednički kolosek. Priliku za to imaju već u sledećem meču kada na svom terenu dočekuju ekipu Javora. Svesni su svi iz tabora „zmajeva“ da je tim iz Ivanjice slabiji protivnik, ali bez obzira na činjenicu da sve ide na ruku Beograđanima neće dozvoliti da olako uđu u meč. Šta pred 18.kolo JSL poručuju prvotimci Mario Božić i Nemanja Obradović poslušajte u prilogu Sportnetwork-a.\nDobra igra, uprkos porazu od Zvezde na „Marakani“, davala je za pravo fudbalerima Javora da se nadaju da će protiv Donjeg Srema „skinuti prokletstvo“ svog terena. Međutim, tradicija je nastavljena… Ivanjičani nisu imali sreće da stignu do pobede u 17. kolu, pa će opet morati da budu „nezgodan“ gost. Ovoga puta na stadionu Voždovca. Pogledajte šta pred susret 18. kola JSL kažu trener Predrag Ristanović i defanzivac Aleksandar Šofranac.\nU utakmici 17. kola Jelen Super Lige na stadionu Karađorđe u Novom Sadu ekipa Voždovca poražena je od Vojvodine rezultatom 2:0.\n[/vc_column_text][/vc_tab][vc_tab title=”Februar 2014.” tab_id=”1425064220030-3-10″][vc_column_text]\nFudbaleri Voždovca proleće su započeli pobedom! Trijumfom nad gradskim rivalom OFK Beogradom uhvatili su sjajan zalet za nastavak sezone. Izabranici Zorana Milinkovića spremni su za sledećeg protivnika – ekipu Vojvodine. Poslušajte u prilogu “Sportnetwork”-a kakva su očekivanja Adama Marušića i Nemanje Obradovića pred duel sa ʺlalamaʺ…\nIzveštaj SOS kanala sa utakmice Voždovac – OFK Beograd 1:0 i snimak konferencije za štampu pripremili su novinar Nebojša Marković i snimatelj Stanković, dok je montažu izvršio Miloš Simonović.\nPogodak Nemanje Obradovića na utakmici šesnaestog kola Voždovac – OFK Beograd 1:0\nU utakmici 16. kola Jelen Super Lige na stadionu FK Voždovac ekipa Voždovca savladala je OFK Beograd pogotkom Nemanje Obradovića i tako ostvarila prvu prvenstvenu pobedu na novom stadionu.\nU redovima ʺZmajevaʺ napravljene su velike promene, dovedena su brojna pojačanja, a šef stručnog štaba je Zoran Milinković. Sa novom energijom dočekuju prvi meč prolećnog dela JSL u kome će megdan podeliti sa OFK Beogradom. Kapiten Voždovca Rade Veljović i novi golman Nemanja Supić žele da se njihov tim što pre učvrsti na sredini tabele, daleko od ʺopasne zoneʺ.\nFudbaleri OFK Beograda spremni su za na gornji deo tabele u prolećnom delu Jelen Superlige. Izabranici Milana Milanovića prethodnih mesec dana u turskom letovalištu Antalija vredno su se premali za bitke koje ih očekuju u nastavku sezone. O očekivanjima od drugog dela superligaške trke i prvog meča sa sa Voždovcem pričali su trener Milan Milanović, Nikola Vasiljević i Bogdan Planić.\nPromocija pojačanja – tim Voždovca je bogatiji za 11 novih igrača: Nemanja Supić, Zoran Popović, Miloš Mihajlov, Aleksandar Vasiljević, Mario Božić, Duško Dukić, Josip Projić, Stefan Tripković, Nikola Todorić, Saša Jovanović i Marko Pavićević.\n[/vc_column_text][/vc_tab][vc_tab title=”Januar 2014.” tab_id=”1425064298665-4-8″][vc_column_text]\nU ponedeljak 20. januara u 12 časova u pres sali stadiona FK Voždovac promovisan je novi strateg na čelu “Zmajeva” – Zoran Milinković.\nFudbaleri Voždovca bili su pravo iznenađenje na početku ove sezone. Izabranci Nenada Lalatovića krenuli su ʺpunom paromʺ, a onda ih je sustigao umor. Na kraju jesenjeg dela ʺZmajeviʺ zauzimaju 11. poziciju na tabeli za nastavak sezone imaju ambicije prvo da se vrate u gornji deo tabele. Poslušajte kakva su očekivanja od prolećnog dela prvenstva od pomoćnog trenera Ljubiše Ivića i Dejana Milovanovića.\n[/vc_column_text][/vc_tab][vc_tab title=”Decembar 2013.” tab_id=”1425064372668-5-5″][vc_column_text]\nU utakmici 15. kola Jelen Super Lige na stadionu FK voždovac ekipa Voždovca poražena je od Slobode iz Užica rezultatom 2:0.\nU malom gradskom derbiju ekipa Voždovca trijumfovala je nad Radom u 14. kolu JSL. „Zmajevi“ su golovima Slobodana Lalića i Radeta Veljovića stigli do veoma važna tri boda i prekinuli niz neuspeha. Nakon ove utakmice šef stručnog štaba Voždovca Nenad Lalatović izjavio je da je njegova ekipa izgarala od prvog minuta i zasluženo trijumfovala. Trener ʺgrađevinaraʺ Slađan Nikolić istakao je da njegov tim pravi iste greške, dobro odigraju prvo poluvreme, a u drugom dopuste rivalu da ih porazi.\nPogodak Radeta Veljovića na utakmici četrnaestog kola Rad – Voždovac 0:2\nPogodak Slobodana Lalića na utakmici četrnaestog kola Rad – Voždovac 0:2\n[/vc_column_text][/vc_tab][vc_tab title=”Novembar 2013.” tab_id=”1425064496053-6-9″][vc_column_text]\nPartizan je na jedvite jade uspeo da u 13. kolu JSL minimalnim rezultatom nadigra Voždovac i vrati se na vrh tabele. Pogledajte konferenciju za štampu nakon utakmice. Utakmica je odigrana bez prisustva publike zbog kazne koju je Disciplinska komisija FSS izrekla Fudbalskom klubu Voždovac.\nU utakmici 13. kola Jelen Super Lige na stadionu FK Obilić na Vračaru ekipa Voždovca poražena je od Partizana rezultatom 1:0. Utakmica je odigrana bez prisustva publike zbog kazne koju je Disciplinska komisija FSS izrekla Fudbalskom klubu Voždovac.\nNajzanimljiviji momenti iz prenosa TV Arena Sport:\nU utakmici 12. kola Jelen Super Lige na stadionu Čair u Nišu ekipa Voždovca poražena je od domaćeg Radničkog rezultatom 2:1.\nPotpuno neočekivano, fudbaleri Voždovca na domaćem terenu izgubili su od ekipe Novog Pazara, samopouzdanje je uzdrmano, ali bi ono moglo da se povrati već u narednom meču kada Voždovčani gostiju Radničkom iz Niša. Svesni su svi u taboru beogradskog tima koliko je protivnik težak, ali kako ističu iz teških duela uvek su izlazili kao pobednici. U prilogu možete poslušati očekivanja trenera Nenada Lalatovića, i mladog igrača Slobodana Lalića pred meč sa ʺMeraklijamaʺ.\nNi u trećoj utakmicu na svom stadionu Voždovac nije uspeo da trijumfuje. Novopazarci su, uprkos inicijativi ʺzmajevaʺ, golom Nemanje Arsenijevića u 60. minutu stigli do tri boda u 11.kolu JSL. Svoje impresije nakon meča izneli su šef stručnog štaba Novog Pazara Milan Milanović, odnosno ekipe Voždovca Nenad Lalatović.\n[/vc_column_text][/vc_tab][vc_tab title=”Oktobar 2013.” tab_id=”1425064545043-7-7″][vc_column_text]\nFudbaleri Voždovca na svom stadionu odigrali su dve utakmice, ali ni jednu nisu uspeli da pobede. Zmajevi se nadaju da će baš protiv Novog Pazara u 11.kolu JSL stići do trijumfa. Mladi „vezista“ Nikola Karaklajić i ofanzivac Dušan Mićić ističu da bi osvjena tri boda podigla samopouzdanje ekipi kako bišto bolje priveli kraju jesenji deo sezone.\nU okviru osmine finala Kupa Srbije na Gradskom stadionu u Užicu domaća Sloboda Point savladala je Voždovac rezultatom 2:0 (0:0) i na taj način eliminisala našu ekipu iz daljeg takmičenja.\nPogodak Nemanje Obradovića na utakmici desetog kola: Čukarički – Voždovac 2:3\nPogodak Nikole Karaklajića na utakmici desetog kola: Čukarički – Voždovac 2:3\nPogodak Stefana Babovića na utakmici desetog kola: Čukarički – Voždovac 2:3\nU utakmici 10. kola Jelen Super Lige na stadionu FK Čukarički na Banovom Brdu ekipa Voždovca savladala je domaći Čukarički rezultatom 3:2.\nNavijanje na utakmici 9. kola Jelen Super Lige Srbije: Voždovac – Spartak 0:1 (19.10.2013.)\nNa stadionu Voždovca subotički Spartak je pobedio ekipu Nenada Lalatovića sa 1:0. Šef stručnog štaba „golubova“ Dragan Kanatlarovski istakao je da je ova pobeda veoma važna, a bio je posebno zadovoljan činjenicom da njegov tim nije primio gol. Šef struke „zmajeva“ Nenad Lalatović priznao je da su gosti iz Subotice više želeli da pobede i da su to i ostvarili.\nU utakmici 9. kola Jelen Super Lige na stadionu FK Voždovac između Voždovca i Spartaka iz Subotice gostujuća ekipa slavila je rezultatom 1:0.\nIzvlačenje parova 1/8 finala Kupa Srbije, održano je danas u Sportskom centru FSS u Staroj Pazovi sa početkom od 12 časova uz prisustvo predstavnika svih klubova. Voždovac je za protivnika dobio Slobodu Point iz Užica. Po propozicijama, igraće se jedna utakmica. U slučaju nerešenog rezultata po isteku regularnog dela, odmah će se izvoditi penali.\nVideo izveštaj sa izvlačenja parova:\nPoslušajte utiske trenera Voždovca Nenada Lalatovića i trenera domaćeg Radničkog 1923 Radmila Ivančevića na konferenciji za štampu po završetku utakmice u Kragujevcu.\nU akciji koja predstavlja model kako bi trebao da izgleda moderan fudbal došlo se do gola iz 3 poteza za 6 sekundi, 3 igrača su ostvarila ukupno 6 kontakata s loptom, osvojeno je gotovo 60 metara terena i niko od 3 igrača nije držao loptu duže od 2 sekunde u svom posedu.\nPogledajte kako je to izgledalo u režiji Dušana Mićića, asistenta Stefana Babovića i strelca Nemanje Obradovića.\nU utakmici 8. kola Jelen Super Lige na stadionu Čika Dača u Kragujevcu domaći Radnički 1923 i Voždovac igrali su nerešeno – 1:1.\n[/vc_column_text][/vc_tab][vc_tab title=”Septembar 2013″ tab_id=”1425064605903-8-8″][vc_column_text]\nU utakmici 7. kola Jelen Super Lige na stadionu Suvača u Pećincima domaća ekipa Donjeg Srema savladala je Voždovac rezultatom 3:0.\nNa krilima pobede nad vicešampionom države Crvenom Zvezdom, ekipa Voždovca u naredne utakmice ulazi sa velikim ambicijama. Svesni su toga i izabranici Vlade Čapljića koji se za protivnika iz Beograda vredno spremaju. Verujući da je ovo za njih utakmica koja može da preokrene tok cele sezone smatraju da su spremni da iznenade Voždovac.\nFK Voždovac posle velika tri boda osvojena protiv Crvene zvezde okreće se narednom protivniku.\n“Zmajevi” će se u nedelju uputiti u Pećince gde će gostovati ekipi Donjeg Srema. Nikola Perić sačuvao je mrežu svog tima protiv crveno – belih i baš kao i njegov saigrač Vladimir Jašić nada se nastavku uspešnog niza u Superligi. Šef stručnog štaba Nenad Lalatović veruje da njegov tim može do nova tri boda u sedmom kolu JSL.\nNajavažniji mometi sa utakmice šestog kola: Voždovac – Crvena zvezda 1:0\nU utakmici 6. kola Jelen Super Lige na stadionu Obilića 22.09.2013. od 15:00 časova ekipa Voždovca savladala je Crvenu zvezdu rezultatom 1:0.\nPogodak Adama Marušića na utakmici Voždovac – Crvena zvezda 1:0\nTrener Voždovca Nenad Lalatović je pred utakmicu šestog kola JSL sa Crvenom zvezedom izjavio da je Zvezda favorit, ali da će njegova ekipa pokušati da parira jednom od najvećih timova. Poslušajte i očekivanja bivšeg igrača Zvezde Dejana Milovanovića, Ognjena Ožegovića koji je na pozajmici upravo iz redova crveno – belih, kao i šta o predstojećem duelu misli veliko pojačanje Voždovca Stefana Babovića.\nPogodak Vladimira Đilasa na utakmici petog kola: Napredak – Voždovac 1:1\nU utakmici petog kola Jelen Super Lige Srbije Voždovac je ostao neporažen na teškom gostovanju u Kruševcu.\nNakon male pauze, igrači se spremaju za novi izazov – Napredak.\nŠef stručnog štaba Nenad Lalatović veruje u svoju ekipu iako zna da u Kruševcu neće biti lako pobediti. U redove ʺzmajevaʺ stiglo je veliko pojačanje, Stefan Babović koji je dobio sve potrebne papire i moći će da pomogne svojoj ekipi već od subote.\nMladi defanzivac Voždovca Stefan Đorđević smatra da uz maksimalno angažovanje on i njegovi saigrači mogu pobediti Napredak.\nSnimak stadiona iz vazduha tokom utakmice: Voždovac – Jagodina 1:1\n[/vc_column_text][/vc_tab][vc_tab title=”Avgust 2013.” tab_id=”1425064669298-9-8″][vc_column_text]\nNavijači Voždovca na utakmici četvrtog kola protiv Jagodine:\nPogodak Nemanje Obradovića na utakmici četvrtog kola: Voždovac – Jagodina 1:1\nTrener Voždovca Nenad Lalatović nakon utakmice sa Jagodinom , inače prvoj zvaničnoj na novom stadionu, je rekao da je na osnovu pružene igre rezultat 1:1 sasvim realan. On je pohvalio svoje igrače na borbenoj igri koju su pokazali tokom cele utakmice. Trener Jagodine Mladen Dodić je istakao zadovoljstvo što je baš njegova ekipa imala čast da igra na otvaranju ovako velelepnog stadiona. On je rekao da je publika mogla da uživa u lepim golovima na utakmici.\nU utakmici 4. kola Jelen Super lige ekipe Voždovca i Jagodine igrale su nerešeno 1:1. Ovo je istorijska prva utakmica odigrana na novom stadionu FK Voždovac i prva utakmica najvišeg domaćeg fudbalskog ranga odigrana na veštačkoj travi.\nTrener Lalatović na konferenciji za štampu nakon pobede nad Javorom u Ivanjici istakao je da jepožrtvovanost bila jedini način da se ostvari pobeda protiv odličnog rivala na njegovom terenu.\nTrener Javora Bogić Bogićević konstatovao je da njegova ekipa nije uspela da pronađe dovoljno kvalitetno rešenje za odličnu odbranu Voždovca i da se sve svodilo na neuspešne pokušaje kroz sredinu.\nPogledajte i poslušajte video izveštaj iz Ivanjice sa utakmice 3. kola Jelen Super lige Javor – Voždovac. Izveštaj sadrži komentar dešavanja na terenu i konferenciju za štampu posle meča. Reportažu je pripremila ekipe agencije Zum iz Užica za potrebe SOS kanala.\nTopovski udarac i gol Adama Marušića u Ivanjici.\nPogodak Ognjena Ožegovića u Ivanjici:\nNa stadionu Obilića Voždovac je stigao do prvog boda ove sezone odigravši nerešeno protiv ekipe Vojvodine. Trener ekipe Nenad Lalatović bio je zadovoljan igrom svog tima koji su primenili sve vežbano na treninzima.\nPogodak Adama Marušića protiv Vojvodine:\nU utakmici 2. kola Jelen Super Lige odigranoj 17. avgusta na stadionu Obilića na Vračaru ekipa Voždovca odigrala je nerešeno sa favorizovanom Vojvodinom.\nVideo prilog TV Kanal-a 9 iz Novog Sada\nFudbaleri Vojvodine u drugom kolu Jelen super lige igraju protiv najnovijeg prvoligaša – ekipe Voždovca. Tom prilikom gosti su iskazali veliko poštovanje prema novosadskom klubu i načinu na koji tim igra ove sezone.\nVoždovčani se punom parom spremaju za susret sa crveno – belima. Njihov stav je da Vojvodina uz Crvenu Zvezdu i Partizan predstavlja najopasnijeg protivnika. Nadaju se pozitivnom rezultatu na svom terenu, iako su svesni da ne mogu da prete Novosađanima.\nIgrači će u utakmicu doći maksimalno rasterećeni. Svi u klubu svesni su da su tim spremali za drugu ligu i da im je svega pet dana pred prvenstvo došlo novih 5 igrača iz Kule. Nisu dovoljno uigrani, ali najavljuju da će se boriti sa ostanu u superj ligi.\nTrener Voždovca Nenad Lalatović istakao je da Vojvodina trenutno u našoj ligi igra najlepši fudbal, ali da on veruje u svoj tim koji će bez straha dočekati Novosađane na stadionu Obilića. Lalatović je dodao da će kako vreme odmiče svi u Voždovcu biti spremni i ostvarivati povoljne rezultate uprkos činjenici da je ekipa pripremana za drugu ligu.\nVoždovac ove godine startovao je kao superligaš ali u prvom kolu JSL nisu se domogli prvih bodova. Naredni protivnik im je Vojvodina koja ove godine pruža odlične partije, a pred susret sa Novosađanima kapiten Voždovca Vladimir Đilas nada se da će njegov tim moći da iznenadi “lale”.\nFudbaler Voždovca Marko Nikolić je, pred utakmicu u kojoj će odmeriti snage sa ekipom Vojvodine, izjavio da su on i njegovi saigrači maksimalno rasterećeni i da je to prednost tima iz Beograda. Nikolić je dodao i da Voždovac neće igrati samo epizodu kao superligaš već će iskoristiti ovu šansu na najbolji način.\nNa terenu Nastavnog centra “Makiš” fudbaleri Voždovca treniraju punom parom posle poraza od OFK Beograda. Oni se trude da naprave harmoniju u timu pred susret sa Vojvodinom kako bi se domogli prvih ovosezonskih bodova (subota od 17:30 – stadion FK Obilić Vračar). Na treningu su bili i Nikola Petković i Stefan Babović koji treniraju sa klubom dok ne nađu novi angažman.\nU utakmici 1. kola Jelen Super Lige odigranoj 10. avgusta 2013. godine na Karaburmi ekipa Boždovca zabeležila je minimalan poraz od domaćeg OFK Beograda golom Petkovića sa bele tačke u 35. minutu.\nKako je fudbalski klub Voždovac ušao u Superligu umesto Hajduka iz Kule, ostalo im je jako malo vremena da se spreme za pomenuto takmičenje. Oni vredno treniraju na svom novoizgrađenom stadionu, koji se nalazi na vrhu tržnog centra. Klub je ovih dana dobio dosta pojačanja. Kako izgleda njihov trening možete pogledati ovde.


Sportske.net - Partizan - Efes počinje minutom ćutanja\nIvković je umro danas u Beogradu u 78. godini, a Partizan, čiji je svojevremeno bio trener, oprostio se od jednog od najboljih stratega u istoriji košarke porukom da je to "čovek čije košarkaško nasledje nije moguće opisati rečima".\nOd 23. jula do danas, Ivković je bio član borda Fondacije "Dobro pamtim sve", koju je osnovao KK Partizan u cilju pomoći nekadašnjim igračima.\n"Iako već tada osetljivog zdravstvenog stanja, Ivković je sa radošću prihvatio poziv i sa oduševljenjem pozdravio ideju da se crno-bela porodica okupi i pomaže generacijama koje su kroz istoriju branile boje Partizana. Neka je večna slava i hvala velikom Dudi", navodi se u saopštenju.


DETINJASTI, NEODGOVORINI I SEBIČNI: Od muškraca rođenih u ovom ZNAKU ne očekuj stabilnu vezu | Najnovije vesti - Srbija danas\n22.05.2021. • 09:43 Srbija Danas\nDETINJASTI, NEODGOVORINI I SEBIČNI: Od muškraca rođenih u ovom ZNAKU ne očekuj stabilnu vezu\nNikada ti neće biti podrška.\nDetinjasti ljudi su noćna mora, naročito ako želite s njima da razgovarate kao odrasla osoba. Svako od nas u sebi ima nešto detinjasto, ali kad je reč o ovim horoskopskim znacima, detinjasto je baš sve!\nEvo koja tri znaka su u pitanju:\nOdgovornost i zrelost su za ovna strani pojmovi. Obožavaju život i svemu pristupaju kao da to rade prvi put, zato su uvek puni entuzijazma, ali uz njihovu detinjastu narav dolaze i loše stvari - često su jako sebični, predirektni i brzopleti.\nNe razmišljaju pre nego što nešto izlanu, a kad shvate da možda nisu bili u pravu, započinju svađu da ne moraju da priznaju svoju grešku.\nNeodgovorni, neodlučni, skloni kašnjenju na dogovore i čuđenju ako se neko ljuti jer su zakasnili. Započinju stvari koje nikad ne dovrše, a često ih nešto što ih trenutno zanima toliko okupira da zaborave na vreme, obaveze i dogovore.\nBrzo im postaje dosadno i traže nova uzbuđenja, što može da bude vrlo problematično u vezama.\nMožda najgori horoskopski znak kad je u pitanju detinjasto ponašanje. Škorpije su izrazito zrele i razumne - dok je sve po njihovom.\nČim nešto krene onako kako Škorpija nije zamislila, njihovo raspoloženje se menja, postaje svadljiva i agresivna i ponaša se kao malo dete koje nije dobilo lizalicu na kasi.\nBURNA JESEN: Ovih 5 znakova čeka dramatični životni preokret\nsebičnost neodgovornost astro horoskop horoskopski znaci škorpija blizanci ovan


HNK: Studenti potpisali ugovore o stipendijama i subvenciji smještaja | Starmo\nNaslovnica Mostar HNK: Studenti potpisali ugovore o stipendijama i subvenciji smještaja\nHNK: Studenti potpisali ugovore o stipendijama i subvenciji smještaja\nsa svečanosti u Vladi HNK\nMostar — U sali zgrade Vlade Hercegovačko-neretvanskog kantona, u prisustvu dr. sc. Nevenka Hercega, premijera Vlade HNK, dr. sc. Rašida Hadžović, ministar obrazovanja, nauke, kulture i sporta potpisao je ugovore sa studentima koji su ostvarili pravo na stipendiju ili subvenciju smještaja u studenski dom.\n“Hercegovačko-neretvanski kanton ukupno stipendira i subvencionira smještaj u studentske domove za oko 2500 studenata. Nastavak je to proaktivne politike Vlade usmjerene na poboljšanje studentskog standarda u okviru koje je i ove, kao i prošle, akademske godine svim studentima omogućeno dobivanje stipendije ili subvencije smještaja”, rekao je premijer Herceg čestitajući stipendistima i zaželjevši im nastavak uspješnog školovanja.\n“Na konkurs se prijavilo više od 1300 studenata. Budući da je naš cilj kontinuisano podizanje studentskog standarda, Vladi smo predložili da i ove godine stipendiramo sve studente. Zahvaljujući razumijevanju i podršci cijele Vlade naš prijedlog je prihvaćen tako da je ove godine pravo na stipendiju u mjesečnom iznosu od 120 KM ostvario 1231 student, a na subvenciju smještaja u studentski dom u mjesečnom iznosu od 189 KM njih 53”, rekao je ministar Hadžović.


JEZIK afrikans albanski danski engleski estonski finski francuski gruzijski grčki holandski hrvatski indonežanski italijanski japanski jorubski kineski mandarinski (pojednostavljeni) kineski mandarinski (tradicionalni) korejski litvanski mađarski nemački norveški poljski portugalski rumunski ruski slovački slovenački srpski srpski (latinica) svahili tagalski turski ukrajinski čeva češki španski švedski\nBiblijski prevod Novi svet na ruskom\nOvo je drugi deo trodelne serije članaka nastalih na osnovu ekskluzivnih intervjua sa uvaženim stručnjacima na polju religije, politike i sociologije, kao i stručnjacima koji objašnjavaju prilike u nekadašnjem Sovjetskom Savezu i u zemljama koje su nastale nakon njegovog raspada.\nSANKT PETERBURG, Rusija. Ruske vlasti pokušavaju da zabrane biblijski prevod Novi svet, koji su izdali Jehovini svedoci, tvrdeći da je „ekstremistički“.\nIronično je što će, ako sud bude presudio u korist tužioca, zabrana prevoda Novi svet predstavljati „kršenje amandmana na član 3 Federalnog zakona o ekstremizmu, a taj amandman je potpisao gospodin Putin u jesen 2015.“, kaže dr Ekaterina Elbakjan, profesor sociologije i menadžmenta društvenih odnosa na Moskovskoj akademiji za rad i društvene odnose. Amandman na član 3 jasno glasi: „Biblija, Kuran, Tanah i Kanđur, njihov tekst i citati uzeti iz njih ne mogu se smatrati ekstremističkim materijalom.“\n„Ko je mogao da zamisli da će usvajanje zakona koji pruža imunitet određenim svetim tekstovima izazvati zabranu drugih svetih tekstova?“, kaže dr Roman Lunkin, direktor Centra za religije i društvo na Evropskom institutu ruske akademije nauka u Moskvi. „Prvi na udaru su se našli Jehovini svedoci sa svojim prevodom Biblije.“\nOsim toga, „kao potpisnica Međunarodnog pakta o građanskim i političkim pravima, time što želi da zabrani Bibliju, Rusija bi prekršila konvencije o verskoj slobodi“, zapaža dr Džefri Hajns, profesor politike i direktor Centra za studije religije, konflikta i saradnje na londonskom Univerzitetu Metropolitan.\nSlučaj protiv prevoda Novi svet vodi se na gradskom sudu u Viborgu, 138 kilometara severozapadno do Sankt Peterburga. Drugog dana preliminarnog saslušanja, 26. aprila 2016, sudija je usvojio zahtev tužioca da suspenduje slučaj jer nije dostavljena analiza prevoda Novi svet koju je sud zatražio. Svedoci nisu dobili priliku da iznesu svoju odbranu, a sud je odredio da analizu izvrši Centar za društveno-kulturološke ekspertske studije, čiji su negativni zaključci o prevodu Novi svet i poslužili tužiocu kao osnov za pokretanje procesa. Imenovanje tog centra za telo koje treba da izvrši analizu prevoda Novi svet predstavlja kršenje presedana koji je postavio Vrhovni sud Rusije i prema kome se ne može konsultovati stručnjak koji je već jednom ranije izneo mišljenje o predmetu koji se nalazi pred sudom.\nDok se čeka analiza imenovanog tela, stručnjaci su izneli svoje mišljenje o prevodu koji su uradili Jehovini svedoci. Jedan od stručnjaka, dr Gerhard Besir, direktor Instituta za istraživanje slobode i demokratije Sigmund Njuman, kaže: „Biblisti iz različitih verskih zajednica širom sveta izneli su svoje pozitivne ocene o prevodu Novi svet.“\nSlično tome, moskovski Centar za informacije i analize „SOVA“, u svom mesečnom časopisu Misuse of Anti-Extremism za februar 2016, naveo je sledeće: „U prevodu Novi svet ne pronalazimo nikakve tragove ekstremizma.“ Od tada skoro svakog meseca Centar „SOVA“ je ponovio svoj stav protiv onoga što Rusija radi. Tako je u junu 2016. bilo objavljeno: „Želimo da ponovimo da smatramo da progonstvo Jehovinih svedoka u Rusiji i zabrane njihove literature i zajednica predstavlja versku diskriminaciju.“\nČinjenice o prevodu Novi svet\nViše od jednog veka Jehovini svedoci u Rusiji koristili su u svojoj verskoj službi različite biblijske prevode, uključujući i ruski sinodalni prevod i Makariosov prevod. Godine 1994. Jehovini svedoci su započeli dvanaestogodišnji projekat prevođenja Biblije na savremeni ruski. Prevod cele Biblije na ruski, Novi svet, objavljen je 2007. Od tada je odštampano preko 4,8 miliona primeraka ovog prevoda na ruski. Kompletan prevod Novi svet ili samo njegovo grčki deo dostupan je na 137 jezika i odštampano je u preko 217 miliona primeraka. Skoro 175 000 Svedoka u Rusiji na razne načine miroljubivo i obzirno nudi besplatne primerke Biblije onima koji bi želeli da je dobiju.\nStručnjaci govore o Jehovinim svedocima i njihovom prevodu Biblije. Šta misle o tvrdnjama ruskih vlasti da prevod ima elemente „ekstremizma“?


Za pokretanje internetskog portala u BiH dovoljna lična karta i nešto malo novca – Visoko.ba\nZa pokretanje internetskog portala u BiH dovoljna lična karta i nešto malo novca\nPokretanje internetskog portala – i to s državnom domenom – u Bosni i Hercegovini iziskuje vrlo malo truda. Za dobijanje .ba domene potrebni će vam biti tek ime i prezime, lični dokument, te 50 KM koliko ćete platiti za kreiranje i aktivaciju naziva .ba domene, uz 30 KM koliko košta godišnje održavanje naziva. Registraciju je moguće obaviti direktno pri nic.ba, ovlaštenom administratoru i registru bh. nacionalne domene Univerzitetskom tele-informatičkom centru (UTIC) ili posredstvom jednog od registrara kod kojih ćete istovremeno moći dobiti domenu i uslugu hostinga. Cijene usluga registrara variraju.\nPrema članu 6. Pravilnika o registraciji i korištenju naziva domene UTIC-a, stranicu s državnom domenom mogu registrovati svi punoljetni državljani BiH, strani državljani s prebivalištem u BiH, domaći privredni subjekti, te različite državne institucije i međunarodne i nevladine organizacije. Fizički subjekti mogu registrovati najviše pet naziva .ba domene, a pravni 20. To, uz kreiranje same web stranice za šta mogu poslužiti i platforme za besplatno kreiranje, ukratko znači da svaki punoljetni žitelj BiH može imati vlastiti portal ili više njih putem kojih će, na neregulisanom tržištu online medija, promovisati vlastitu agendu, kakva god ona bila.\nZa dobijanje domene dovoljno je izabrati ime stranice koje nije već u upotrebi, popuniti online zahtjev, a potom dostaviti dokumente – za fizička lica je to samo originalni zahtjev s potpisom i validni dokument s fotografijom na uvid, dok pravna lica dostavljaju i kopiju ID ili PDV broja ili kopiju rješenja o upisu u odgovarajući registar kojim potvrđuju svoj pravni status.\nJednom kad je zahtjev potvrđen, vaše je samo da uplatite iznos određen cjenovnikom i sa svojim portalom možete raditi šta god želite. Naime, premda UTIC-ov pravilnik o registraciji domene u 44. članu koji govori o pravima i obavezama korisnika naziva domene ističe i da je korisnik dužan koristiti ime s državnom domenom samo u svrhe u koje je registrovano, kao i da ne smije kršiti zakone i propise države Bosne i Hercegovine, diskriminirati i kršiti prava trećih osoba, registar .ba domena nema načine da to spriječi.\n„Registri nacionalnih domena nemaju jurisdikciju nad portalima ili web stranicama. Svrha u koju se određeni naziv domena koristi se ne provjerava, ali jeste bilo slučajeva da se na osnovu prigovora trećih strana upozori korisnik da naziv domena primjenjuje u svrhu koju je i naveo u zahtjevu. Korištenje naziva domena u skladu sa svrhom je obaveza korisnika. Svrha se također može i promijeniti, kao i većina drugih podataka o domenu“, pojašnjava Bojan Crnogorac iz UTIC-a.\nKorisnik naziva tako je samostalno odgovoran za svaku zloupotrebu stranice s dodijeljenom domenom, kao i za otklanjanje neprimjerenih sadržaja, no, budući da je područje internet portala u BiH neregulisano, vlasnike portala teško stižu kazne za neprimjerene sadržaje, a .ba domenu je moguće dobiti i za ime web stranice s jasno naznačenom diskriminatornom i huškačkom namjerom, što najbolje dokazuje portal Antimigrant.ba koji širi mržnju i netrpeljivost prema migrantima i izbjeglicama, za kojeg je Žalbena komisija Vijeća za štampu i online medije utvrdila da već njegov naziv podliježe krivičnoj odgovornosti ali koji još uvijek bez problema operira u internetskom prostoru BiH pod državnom domenom.\nIstovremeno, za registrovanje generičkih internacionalnih domena koje ne podliježu državnim zakonima već ICANN pravilniku, poput .com, .net, .org ili .biz nije potrebna nikakva dokumentacija, već samo osnovni kontakt podaci koji se unose u elektronskoj formi narudžbe. Generičke domene obično su u ponudi po nižim cijenama, te tako, recimo, registrar Leftor nudi državnu .ba domenu po cijeni od 70,20 KM, dok su internacionalne domene 23,40 KM na godišnjem nivou.\nMasovna zloupotreba internetskog slobodnog prostora\nFormalno, internet portali potpadaju pod ingerenciju samoregulacijskog Vijeća za štampu i online medije u BiH, čija pravila nalažu da se istovremeno sa žalbom Vijeću na određeni neprimjereni sadržaj portala obratite samom portalu – što neki građani mogu smatrati potencijalnim ugrožavanjem svoje sigurnosti. Osim nespremnosti portala da odgovorno pristupaju vlastitim sadržajima, problem čitateljkama i čitateljima u ovom slučaju predstavlja i činjenica da mnoštvo portala u BiH uopšte nema istaknut kontakt, ime urednice ili urednika niti redakciju na svojoj web stranici, te korisnice i korisnici ne mogu znati ni kome ni kako se obratiti.\nNa listi internet portala u BiH koju na svojoj stranici ima Vijeće za štampu i online medije brojni su internet portali koji nemaju naveden impressum, adresu, niti bilo kakav kontakt.\n„To stvara ogroman problem, jer većina takvih portala distribuira neprovjerene informacije, neprofesionalno napisane ili napisane smišljeno manipulativno s ciljem obmanjivanja javnosti i usmjeravanja pažnje javnosti u pravcu koji odgovara određenoj političkoj opciji ili drugim interesima. Samo u toku prošle godine pred opće izbore desetine takvih portala je maltene preko noći bilo podignuto od političkih partija ili individua, putem kojih su kontinuirano plasirane lažne vijesti, propaganda ili klevete protiv političkih oponenata i istaknutih osoba iz civilnog društva koji nisu odgovarali toj političkoj opciji“, podsjeća Ljiljana Zurovac iz Vijeća za štampu i online medije u BiH.\n„To je jako problematično, budući da osobe koje se žele žaliti na te portale nemaju mogućnost da im se obrate sa zahtjevom za objavom demantija, korekcije pogrešnih navoda i klevete, a također nemaju mogućnost niti da ih tuže jer ne znaju s kim imaju posla, ne znaju koga da tuže“, dodaje.\nU tom smislu treba istaći da se ime i adresa osobe koja makar nominalno stoji iza određenog portala mogu naći na stranici nic.ba u sekciji WHOIS, premda samo ime i (privatna) adresa nekoga ko se vodi kao vlasnik imena portala još uvijek ne mora govoriti ništa o uređivačkoj politici koju taj portal provodi i u čije ime, te ne predstavlja potpunu transparentnost online medija.\nNepostojanje imena, adrese, broja telefona, e-mail adrese i kontakta odgovornog izdavača i urednika medija kojima mogu biti upućene žalbe i prigovori, krši član 15. Kodeksa za štampu i online medije, te Vijeće za štampu vrlo često dobija žalbe u vezi s tim, navodi Zurovac.\n„Žalbe dobijamo čak i od policijskih službenika, mada bi se očekivalo da nekako uz njihovu pomoć i mi dođemo do tih skrivenih podataka. Mi smo u Vijeću nedavno imali slučaj da je jedna očajna majka tražila od nas pomoć za identifikaciju nekoliko takvih divljih portala koji su neprimjereno distribuirali informacije o njenoj maloljetnoj kćeri, budući da nije mogla bez punih podataka podnijeti tužbu protiv njih. Šteta koja se nanosi građanima zbog ovakve masovne zloupotrebe internetskog slobodnog prostora, također i zbog nikakvih kriterija i pravilne kontrole za dobijanje domene, je ogromna.“\nDa bi portal mogao naplaćivati reklamiranje od sponzora, mora biti registrovan kao pravno lice, te mnogi portali posluju u okviru društava s ograničenom odgovornošću, udruga i slično. Istovremeno, za zaradu putem digitalnih platformi kakav je Google AdSense, ne postoji prepreka ove registracije. Dovoljno je prijaviti medij Googleu, proći provjeru nedozvoljenih sadržaja, a potom direktno vršiti naplatu od Googlea na osnovu mjesečnog izvještaja ili posredničke firme, što omogućuje zaradu i portalima bez transparentno istaknutog vlasništva i uredništa, čiji je sadržaj zasnovan na lažnim i manipulativnim vijestima.\n„Pogubno je što ovi mediji nemaju prepreke u naplaćivanju usluga reklamiranja preko raznih digitalnih platformi, poput Google servisa, jer se isti naplaćuje na osnovu izvještaja o ostvarenim impresijama i prihodima, no pitanje je na čije račune liježe taj novac“, ističe Angelina Albijanić Duraković, direktorica DEPO portala, koji djeluje u okviru d.o.o. firme, a Google oglašavanje, kao i oglašavanje preko drugih inostranih digitalnih platformi, radi posredstvom bh. firme koja je ovlašteni zastupnik za tu vrstu oglasa.\nNiko u BiH nema mandat za registraciju online medija\nNačelno, da bi se nešto smatralo online portalom mora imati odlike profesionalnog medija, ističe Ljiljana Zurovac.\n„To znači da ima uspostavljenu redakciju sa profesionalnim urednikom, novinarima i ostalim medijskim uposlenicima, uredno postavljene informacije o redakciji u impressumu, sa svim potrebnim podacima i kontaktima, mora da proizvodi i distribuira informacije, članke i fotografije u skladu sa etičkim pravilima zadatim u Kodeksu za štampu i online medije BiH.“\nNo, u BiH još uvijek ne postoje pravila o registraciji portala, te su sve ove odlike ostavljene na volju svakom pojedinačnom vlasniku ili vlasnici portala. Zurovac navodi kako Vijeću za štampu i online medije često stižu upiti od osoba koje žele pokrenuti portal, a koje misle da se registracija portala vrši u samoregulacijskom tijelu za online medije.\n„Ali to nije slučaj. Vijeće je nadležno za praćenje sadržaja u online medijima, za praćenje poštivanja etičkih standarda zadatih Kodeksom, kao i za primanje žalbi građana i institucija na netačno i neprofesionalno izvještavanje online medija. Vijeće nema mandat za registraciju tih medija. Nema ga niko u BiH trenutno. Oni mediji koji imaju ozbiljne namjere da se razviju u profesionalne kredibilne online medije, registrirani su kao kompanije ili su dio korporacije, štampanih ili elektronskih medija, a vrlo često su dio udruženja i nevladinih organizacija.“\nA budući da Vijeće za štampu i online medije nije registar online medija, da biste pokrenuli vlastiti portal ne morate imati nikakvog kontakta s Vijećem. Online mediji s ozbiljnim namjerama mogu postati članovi Vijeća ali tek nakon najmanje šest mjeseci rada. U tom periodu, Vijeće prati sadržaje koje dotični medij plasira, a potrebno je i da medij ima istaknut impressum i da je dio medijske kuće koja ima urednu registraciju kao pravno lice.\nZakon o transparentnosti vlasništva medija bi pomogao u rješavanju haosa\nU BiH trenutno ne postoji zakonska regulativa koja bi internet portalima propisivala obavezu registracije djelatnosti i transparentno iznošenje podataka o vlasništvu, što nameće pitanja odgovornosti, političke kontrole nad portalima, pitanje identifikovanja stranaka u sudskom postupku i pitanje kršenja autorskih prava. Zato na potrebu uspostavljanja registra online medija i zakonskog regulisanja transparentnosti vlasništva nad medijima već godinama ukazuju novinarska udruženja i druge organizacije civilnog društva u BiH.\n„Online mediji su sve uticajniji, informacije koje se distribuiraju putem portala su sveprisutne i izuzetno je bitno znati ko stoji iza određenih portala“, ističe Zurovac.\nZakon o transparentnosti vlasništva medija i zaštiti medijskog pluralizma, čiji je nacrt predstavljen krajem prošle godine, dobrim dijelom bi riješio haos koji trenutno postoji na internetskoj sceni. No, na usvajanje ovog zakona, čiji je nacrt rađen u okviru projekta „Mediji i javni ugled“ kojeg je realizovao Konzorcij sastavljen od Udruženja/udruge BH novinari, Vijeća za štampu i online medije, Mediacentra Sarajevo i udruženja JaBiHEU, po svemu sudeći ćemo još čekati.\n„Draft Zakona je već četiri puta poslan u Parlament BiH na razmatranje, još uvijek ne postoje rezultati. Taj je Zakon izuzetno važan za daljnji razvoj slobodnih i odgovornih medija u BiH i pluralizma medija, kao osnova za razvoj demokracije i slobodnog bosanskohercegovačkog društva. U skladu s tim, Parlament BiH će morati u skoro vrijeme pristupiti razmatranju prijedoga toga Zakona i njegovom usvajanju“, zaključuje Ljiljana Zurovac.\n← Komesar MUP-a KS nabavku policijske opreme vraća u okvire Ustava FBiH\nSutra Bosna – Usora u 13:30 →\n24. Maja 2021. 24. Maja 2021. Midhat Hajdarević\nFrutti-Funghi: Brendiranje u kontinuitetu\n4. Marta 2020. 4. Marta 2020. Midhat Hajdarević


Fudbalerko Nogometović istražuje: Sezona 1969/70 (3) | SPORTSKA KUPUSARA\nNaslovna FUDBAL Fudbalerko Nogometović istražuje: Sezona 1969/70 (3)\nPrvi prvenstveni “večiti derbi” između Partizana i Crvene zvezde u sezoni 1969/70 odigran je 23. novembra 1969. godine na stadionu JNA.\nInteresovanje za utakmicu bilo je ogromno, pa je svih 51.600 ulaznica prosto razgrabljeno. Derbi je imao veliki takmičarski značaj jer je pobeda Zvezdi obezbeđivala ostanak na liderskoj poziciji, dok bi se Partizan u slučaju punog uspeha uključio u borbu za sam vrh. Velikom sportskom spektaklu pogodovalo je i predivno nedeljno novembarsko popodne, sunčano i neuobičajeno toplo za taj deo godine.\nZvezda je povela u 17. minutu posle majstorski izvedenog slobodnog udarca Dragana Džajića sa preko 20 metara. Lopta je pogodila prečku i poletela u vis, na nju je prilikom pada natrčao Živorad-Žika Jeftić i iz neposredne blizine glavom je sproveo u nezaštićenu mrežu.\nPrilikom proslave gola, saigrač je povredio strelca Žiku Jevtića\nPrilikom proslave gola Žikin saigrač se bacio na njega i tom prilikom beku Zvezde je povređeno levo uvo.\nUtakmica je bila borbena, ali fudbaleri nisu prelazili granicu dozvoljenog zahvaljujući i sjajnom 30-godišnjem sudiji Popovu iz Titovog Velesa, koji je uprkos mladosti i neiskustvu pokazao visok stepen odlučnosti i autoritativnosti …\nNenad Bjeković i idriz Hošić mogli su da izjednače u 25, odnosno 35. minutu, a nešto kasnije je i golman Zvezde Ratomir Dujković u tri navrata munjevito reagovao i sprečio pokušaje Maneta Bajića i Momčila Vukotića. i defanzivac “crveno-belih” Milovan Đorić bio je u par navrata na visini zadatka i požrtvovanim reakcijama omeo igrače Partizana prilikom šuta.\nIzjednačenje je došlo u drugom minutu nastavka. Na jednu loptu sa desnog krila niko iz odbrane Zvezde nije reagovao, što je iskoristila prijedorska haubica Hošić.\nSamo četiri minuta kasnije igrač utakmice Džajić izveo je još jednu sebi svojstvenu majstoriju: sa levog krila krenuo je prema šesnaestercu i kada su defanzivci Partizana krenuli prema njemu vešto proturio loptu Jovanu-Kuletu Aćimoviću, koji je iz okreta šutirao ne toliko snažno, ali izuzetno precizno. Lopta je van domašaja Ivana Ćurkovića po drugi put odsela u njegovoj mreži.\nSjajnu igru Džajić je krunisao golom u 85. minutu. Na pas Jevtića nezadrživo je uleteo u srce šesnaesterca i lako savladao Ćurkovića …\nBila je ovo osma uzastopna pobeda Zvezde. Redom su padali: Maribor (3:1), Zagreb (2:0), Sarajevo (3:0), Olimpija (2:1), Vojvodina (2:0), kragujevački Radnički (1:0), Sloboda (3:1) i sada Partizan (3:1). “Crveno-beli” su nastavili niz i u sledećem, 15. kolu kada su na svom terenu sa 2:0 slavili nad niškim Radničkim.\nZvezda je dva kola pre kraja zauzimala prvo mesto sa 24 boda, ispred sarajevskog Željezničara sa 21 bodom. Međutim, “crveno-bele” čekale su paklene utakmice u poslednja dva kola jesenjeg dela šampionata – protiv trećeplasiranog Dinama u Zagrebu i “Želje” u Beogradu. Da stvar bude gora, trener Miljanić u ovim važnim mečevima nije mogao da računa na povređenog Džajića.\nPravo prolećno vreme krajem novembra smenile su obilne snežne padavine početkom decembra. Utakmice igrane u neregularnim uslovima i slaba posećenost ponovo su pokrenuli temu svrsishodnosti lige sa 18 klubova, za koju su mnogi tvrdili da je preglomazna i ne nudi dovoljan kvalitet.\nSedmog decembra 1969. godine Dinamo je dočekao lidera Zvezdu. Danima uoči utakmice padao je sneg u Zagrebu, pa je organizator imao velike probleme da obezbedi kakve-takve uslove za igru. Po sunčanom i suvom, ali veoma hladnom vremenu, pred samo osam hiljada gledalaca, fudbaleri oba tima istrčali su na snegom pokriveni teren stadiona u Maksimiru. Iako je sneg bio utaban, bilo je delova terena gde su kopačke igrača tokom igre upadale u dublje nanose belog pokrivača.\nVeć prvi minuti susreta pokazali su da su se domaćini lakše snalazili na teškom terenu. “Modri” su se bolje kretali, bili prodorniji i konkretniji i uglavnom nisu izlazili iz gostujućeg šesnaesterca. Golman Dujković je spasao sve što se spasti može, ali je bio nemoćan u 40. minutu. Josip-Jole Gucmirtl oštro je centrirao sa desnog krila, Krasnodar Rora je “zaplivao” kroz vazduh i između trojice igrača u crveno-belim dresovima krunisao svoj tristoti meč u dresu Dinama.\nNemoćni Dujković je na snegu dok igrači Dinama slave strelca prvog gola Roru\nRudolf Cvek je u drugom poluvremenu iznenada šutirao iz daljine. Dujković se bacio poput mačke i loptu skrenuo do stative. U pokušaju da ustane, golman Zvezde se okliznuo i ostao zarobljen u snegu. Pritrčao je Marijan Novak i ubacio loptu za 2:0.\nĐorić je nešto kasnije u svom kaznenom prostoru rukom odbio loptu ispred Rore. Jedanaesterac je izveo Marijan Čerček, ali je sjajni Dujković spasao svoju ekipu rezultatske katastrofe …\nIstog dana na stadionu JNA, pod svetlošću reflektora, u polarnim uslovima odigran je meč između Partizana i “fenjeraša” Zagreba koji je u Beograd doputovao sa skorom od 11 poraza i pet remija.\nLjubljanski sudija Vladislav-Lado Jakše dugo se konsultovao sa delegatom susreta da li uopšte da započne utakmicu zbog obilnih nanosa snega.\nTeren je bio pokriven snežnim pokrivačem debljine dvadesetak centimetara kada je počeo susret. U tom naguravanju lopte kroz dubok sneg najsnalažljiviji je bio napadač Partizana Idriz Hošić koji je prvo namestio gol Moci Vukotiću, a zatim se iz slobodnog udarca i sam upisao u listu strelaca, uz malu pomoć nespretnog golmana Zagreba Horvata kome je lopta iskliznula iz ruku …\nU nedostatku alata, navijači Partizana nogama utabavaju dubok sneg\nU poluvremenu susreta na teren su izašli malobrojni navijači Partizana i počeli da utabavaju sneg kako bi koliko-toliko omogućili slobodnije kretanje lopte. Naročito su utabavali sneg u kaznenom prostoru Zagreba …\nPoslednje kolo donelo je derbi jesenjeg dela prvenstva. Na beogradskoj “Marakani” susreli su se prvoplasirana Crvena zvezda i druoplasirani Željezničar.\nOrganizator meča napravio je grešku jer je sklonio sneg sa terena, a sa njim i travu, pa su fudbaleri igrali po pravoj kaljuzi …\nLoš teren više je odgovarao stilu igre gostiju koji su sa ubedljivih 4:1 savladali Zvezdu i uzeli titulu jesenjeg šampiona …\nIgrači Zvezde i Željezničara igrali su na nečemu što bi se samo uslovno moglo nazvati fudbalskim terenom …\nTagovi:Crvena zvezda · Dragan Džajić · Idriz Hošić · Jovan Aćimović · Momčilo Vukotić · Partizan · Željezničar


Pozivamo sve koji su nas napustili 2007. da se vrate jedinstvenoj i jakoj Islamskoj zajednici – Sandžak PRESS\nPozivamo sve koji su nas napustili 2007. da se vrate jedinstvenoj i jakoj Islamskoj zajednici\nU povodu događaja koji su obilježili proteklu nedjelju, a kulminirali fizičkim napadom u subotu 24.03.2018. godine, nakon jacije namaza, na Nezira Salihovića, koji je sa grupom imama 2007. godine učestvovao u razbijanju Islamske zajednice, Mešihat Islamske zajednice u Srbiji izražava zabrinutost i najoštriju osudu te obavještava javnost da je upravo ovo put na koji se Islamska zajednica htjela gurnuti 2007. godine kako bi se destabilizovao prostor Sandžaka, a ugled Islamske zajednice, njenih čelnika i službenika srozao do minimuma, čime bi se Islamska zajednica svela na pokopnu organizaciju, izgubila poziciju u društvu, a njeni napadači iz reda političkih i obavještajnih struktura dobili puni legitimitet da je osporavaju, omalovažavaju i na kraju njenu imovinu opljačkaju.\nIslamska zajednica je, uz Allahovu pomoć i mudrost svojih predvodnika, imala snage da se tim nasrtajima odupre, očuva čast svojih službenika, svoje ustanove, imovinu i nastavi stabilno funkcionisanje na putu ostvarivanja postavljenih ciljeva.\nOdolijevanje i uspješno funkcionisanje tokom 11 godina napada na Islamsku zajednicu i ugrožavanja njenog jedinstva dovoljan su argument svakome ko razuma ima da se Islamska zajednica ne može pokoriti, ne može poniziti, ne može ignorisati, posebno ne može ugasiti, kako su to neki željeli i danas žele, već da misija Islamske zajednice i način djelovanja njenih čelnika i službenika čini je zaštićenom od strane Uzvišenog Allaha, Koji nije i neće dozvoliti realizaciju bolesnih i prljavih ambicija i ciljeva njenih napadača iz reda različitih struktura.\nPosljednji događaji su pokazali našta su sve spremni oni koji ne žele dobro Islamskoj zajednici, ali nadamo se i otvorili oči mnogima iz redova imama i džematlija koji su ih tokom prethodnog perioda podržavali.\nIslamska zajednica poziva sve one koji su joj okrenuli leđa 2007. godine ili aktivno učestvovali u ugrožavanju njenog jedinstva, da se vrate Islamskoj zajednici, jer je jedino jaka i jedinstvena Zajednica sposobna da zaštiti svakog svog službenika i džematliju od nasrtaja političko-kriminalnih struktura, te učestvuje u obezbjeđivanju ambijenta za razvoj i prosperitet društva u cjelini.\nLegalna Islamska zajednica ima potpunu dominaciju u Novom Pazaru!\n26. Marta 2018. tutinac\nA ti bi da tvoj tuljko upravlja e pa nece moci\n26. Marta 2018. Pazar\nOvaj se ne pita nista. Onaj sto bilduje o dalje koristi IZ i njene resurse za svoje privatne rabote. Nema s vama nikakve price jer ste lazovcine bedne\n26. Marta 2018. Šutenovac\nMoze ali bez šita i suljovih dervisana sto se probadaju\n26. Marta 2018. Dzele\nBravo muftija, Dudic je gospodin ! Bratski poziv, i bratska ruks pruzena!\n26. Marta 2018. cuke\nBRAVO ZA MUFTIJU DUDICA ISKREN I BRATSKI POZIV\n26. Marta 2018. Sehzade MUSTAFA\naferim za brata Dudica bratski poziv braci!


RTS :: Život u okupiranom Beogradu: Godina prva 2-7\nRTS 3 Život u okupiranom Beogradu: Godina prva 2-7\nnedelja, 22. maj 2022, 16:01\nŽivot u okupiranom Beogradu: Godina prva 2-7\nU drugoj epizodi dokumentarne serije Život u okupiranom Beogradu 1941-44, Godina prva, sagovornici, istoričari i svedoci govore o komunalnim problemima sa kojima su se stanovnici Beograda suočili: neispravnom kanalizacijom, nedostatkom vode za piće,odvozom đubreta, raščišćavanjem ruševina, snabdevanjem stanovništva osnovnim prehrambenim proizvodima.\nU drugoj epizodi takođe će biti reči o tranziciji vlasti od Komesarske uprave Milana Aćimovića do obrazovanja vlade Milana Nedića kao i kriterijumima izbora vlasti u Beogradu i Srbiji od strane okupacione nemačke vlasti.\nO svojim sećanjima na život pod okupacijom u Beogradu govore: Breda Kalef, Josef Žamboki i Branislava Ristović, dok istoričari: dr Nataša Milićević, dr Aleksandar Stojanović, Dušan Nikodijević, dr Rade Ristanović, dr Radosav Tucović, dr Radmila Radić, dr Ljubinka Škodrić, dr Bojan Đorđević i dr Maja Vasiljević govore o svojim istraživanjima vezanim za period okupacije Beograda u Drugom svetskom ratu.\nRepriza , 23.maj u 00:01 i 08:01


Savremena oprema za tehničare PTT saobraćaja u TŠC Karakaj - Zvornicki.ba\nSavremena oprema za tehničare PTT saobraćaja u TŠC Karakaj\nUz veliku podršku Pošta Srpske, nastavljena je modernizacija opreme i softvera u TŠC Karakaj, kako bi se srednjoškolcima omogućilo da se lako prilagode obavezama koje ih čekaju u profesionalnoj karijeri.\nU saradnji sa Poštama Srpske u računarskom kabinetu, a za potrebe što kvalitetnijeg izvođenja praktične nastave na smeru PTT saobraćaj, instaliran je elektronski šalterski sistem. Na taj način učenicima je omogućeno da nakon sticanja teorijskih znanja, sve usluge realizuju kroz elektronski šalterski sistem i time vide celokupan proces rada elektronskog poslovanja i obrade podataka.\nPraktična nastava će u narednom periodu, a zahvaljujući novom softveru, biti organizovana na još višem nivou izvođenja, jer omogućava praktična znanja i mogućnost učenicima ovog obrazovnog profila da nakon završenog školovanja samostalno mogu obavljati usluge u svim sektorima koji koriste ovakav način poslovanja, a to su zapravo svi informaciono-komunikacioni sektori, sektori bankarstva i šaltersko-provajdersko uslužnog sektora.\nPredmetni profesori su saglasni da je ovo veliki korak u unapređenju kvaliteta nastave.\n“Korišćenjem ovog programskog rešenja veći broj časova, osim onog što provedu prilikom posete radnoj jedinici ili šalter sali, daje budućim tehničarima PTT saobraćaja jednu apsolutnu samostalnost i ne stvara nepoznanicu korišćenja elektronskog šalterskog sistema koji se pred njima budu našli. Dobro je poznato da danas sve delatnosti i privatne i društvene svoje tehnološke operacije obrađuju kroz slične aplikativne programe,” – ističu predmetni nastavnici i zahvaljuju se svima koji su uložili napore da se realizuje ovakva jedna umrežena šalter sala u školskom kabinetu.\nModernizacija Tehničkog – školskog centra u Karakaju se ovim nastavlja.


Svečano obilježeno 40 godina Fakulteta islamskih nauka u Sarajevu\n30 septembar 2017 12:03\nOvom prilikom uručena su priznanja prijateljima, istaknutim nastavnicima i alumnistima FIN-a za izuzetan doprinos u razvoju i afirmaciji njegova ugleda u zemlji i inostranstvu. Ovo priznanje na jučerašnjoj svečanosti dodijeljeno je i Vahid-ef. Fazloviću, muftiji tuzlanskom, te njegovom pomoćniku dr. Sead-ef. Seljubcu.\nNa Fakultetu islamskih nauka u Sarajevu 29. septembra održana je svečanost u povodu 40 godina njegovog rada, a na kojoj su dodijeljena priznanja istaknutim profesorima i ličnostima koje su doprinijele razvoju i afirmaciji Fakulteta.\nU ime Fakulteta prisutnima se obratio dr. Zuhdija Hasanović, dok su o fakultetu još govorili sadašnji i bivši profesori: Enes Karić, Hilmo Neimarlija, Adnan Silejdžić, Ahmet Alibašić i Mustafa Hasani.\nRektor Univerziteta u Sarajevu dr. Rifat Škrijelj izrazio je zadovoljstvo primanjem FIN-a i Katoličkog bogoslovnog fakuleteta u Sarajevu u članstvo Univerziteta u Sarajevu.\nIslamskoj zajednici i Fakultetu čestitao je u svom obraćanju i predsjedavajući Vijeća ministara BiH Denis Zvizdić.\nU svom obraćanju reisu-l-ulema Islamske zajednice u BiH Husein-ef. Kavazović je istakao ulogu Fakulteta u društvu: “Možemo reći da je Fakultet nastao kao rezultat napora našeg naroda da nakon Drugog svjetskog rata utvrdi vjerski i potvrdi svoj nacionalni identitet... Bosanskohercegovačke medrese i mektebi kao i najšira osnova našeg odgojno-obrazovnog sistema, hvala Bogu, slijede osnovni interpretativni pravac koji trasira FIN u Sarajevu. Dokle god bude tako, nadati se je da će naša duhovna tradicija odolijevati nasrtajima kako onih rigidnih interpretacija sa istoka, tako i onih orjentalističkih, zlonamjernih stavova o islamu sa zapada."\nOvom prilikom uručena su priznanja prijateljima, istaknutim nastavnicima i alumnistima FIN-a za izuzetan doprinos u razvoju i afirmaciji njegova ugleda u zemlji i inostranstvu, a za period 2007-2017. godina. Ovo priznanje na jučerašnjoj svečanosti dodijeljeno je i Vahid-ef. Fazloviću, muftiji tuzlanskom, te njegovom pomoćniku dr. Sead-ef. Seljubcu.\nPovodom 40. godišnjice Fakulteta muftija Fazlović je uputio čestitku dekanu Hasanoviću, njegovim saradnicima, nastavnicima i studentima u kojoj se, između ostalog, kaže: "Radosni smo što se Fakultet islamskih nauka u Sarajevu, baštineći tradiciju islamskog obrazovanja u Bosni i Hercegovini, od Mektebi nuvvaba i Visoke šerijatsko-sudačke teološke škole do Islamskog teološkog fakulteta, razvio u najprestižniju islamsku visokoobrazovnu ustanovu u ovom dijelu svijeta. Istraživanje naše duhovnosti, prošlosti i tradicije, te brojnih aspekata našeg vjerskog života, kao i veliki akademski pojedinačni i zajednički uspjesi uglednih i uvaženih alima govore o ovom Fakultetu kao o kući znanja i naše nade u dobru budućnost."


Press kliping – Page 2 – Super beba\nCategory Archives: Press kliping\nU okviru ovogodišnje Svetske nedelje dojenja koja se tradicionalno obeležava svake godine u periodu 01. – 07. avgust, u Mostaru je održano okupljanje sa ciljem podizanja znanja o dojenju među trudnicama iRead More…\nEdukacija i druženje u Širokom Brijegu: Dojenje je temelj za život\n04/08/2018 Aktivnosti, Press klipingTereza\nDruženje majki i onih koje će to tek postati održano je u Širokom Brijegu povodom Međunarodnog tjedna dojenja. Sve majke, trudnice i zainteresirane za ovu temu mogle su čuti mnogo korisnih i provjerenihRead More…\nBudite bebu da sisa – januarska radionica u Beogradu\n27/01/2018 Aktivnosti, Press kliping, Radionice i predavanja o dojenjuTereza\n– U prvih 30-40 dana između početka jednog i drugog podoja ne bi smelo da prođe više od tri sata, pa bebu treba buditi i hraniti bilo da je dan ili noć,Read More…\nSamo nek su bebe zdrave, sa decembarske radionice u Beogradu\n20/12/2017 Aktivnosti, Press kliping, Radionice i predavanja o dojenjuTereza\nSa decembarske radionice u Beogradu prenosimo tekst Dečijeg sajta, organizatora radionice, na kojoj je Tereza Kiš Miljković održala još jednu od svojih radionica: Da smo Mariju, Tamaru, Ivanu, Anu i dve JovaneRead More…\n“Om+” na TV Telma: Najčešći problemi i dileme vezane za dojenje, VIDEO\n06/12/2017 Press kliping, Školica dojenjaTereza\nGostovanje na makedonskoj TV Telma u okviru emisije o roditeljstvu “0m+”. Tema “Najčešći problemi i dileme vezane za dojenje” Hvala TV Telma što brine o bebama i majkama i snima odlične emisijeRead More…\nNaše trudnice su super đaci – Dečji sajt\n16/11/2017 Aktivnosti, Press klipingTereza\nNisu razmažene, ništa im nije teško, vesele su, optimistične, radoznale, nemaju strah od porođaja, a od juče ne strepe ni od dojenja jer su prisustvovale “Kod zidića” na 17. radionici za podrškuRead More…\nGostovanje u Jutarnjem programu Sandžak TV u Novom Pazaru – video\n11/11/2017 Aktivnosti, Press klipingTereza\nSnimak Sandžak TV, Jutarnji program. O dojenju negde oko 25-26. minuta snimka.\nTereza zna sve o dojenju – Dečji sajt\n25/09/2017 Press klipingFestival dojenjaTereza\nTek što se vratila iz Soluna, gde je šest nedelja volontirala u jednom od najvećih izbegličkih kampova u Evropi, Tereza Kiš Miljković (43) planira nova putovanja, sprema predavanja za trudnice, a trenutnoRead More…\nPodržimo Terezin aktivizam – savetovanje migrantkinja o dojenju\n25/07/2017 Press klipingdojenjeTereza\nTereza Kiš Miljković – vršnjačka savetnica za dojenje / Foto: Tereza Kiš Miljković, privatna arhiva Upoznajte Terezu Kiš Miljković – ženu i majku koja, kako kaže, žonglira između raznih poslova, porodice i svog hobija,Read More…\n09.12.2019. – Knjiga utisaka, dojenje By Tereza on Dec 9, 2019\n07.12.2019. – Knjiga utisaka, dojenje By Tereza on Dec 7, 2019\n02.12.2019. – Knjiga utisaka, dojenje By Tereza on Dec 2, 2019


Za opsluživanje grada 1.400 taksi vozila | Dunav Televizija\nNaslovna Vesti Društvo Za opsluživanje grada 1.400 taksi vozila\nZa opsluživanje grada 1.400 taksi vozila\nNovosađanima će do 2025. godine na raspolaganju biti 1.400 taksi vozila u gradu, budući da je, nakon prethodne „Studije o organizaciji taksi prevoza na teritoriji grada Novog Sada”, koja je propisivala njih 1.200, Fakultet tehničkih nauka u oktobru 2019. doneo novu, koja je usvojena krajem prošle godine.\nGradsko veće će naknadno utvrditi i dozvoljen broj taksi vozila u Novom Sadu. Osim optimalnog broja, usvojen je i program o organizovanju taksi vozila, a po rečima predsednik Upravnog odbora Strukovnog udruženja „Sitans” Nikole Bošnjakovića, studiju je prihvatila i radna grupa krajem prošle godine.\n– Smatramo da je 1.400 dovoljan broj vozila za opsluživanje grada, a istovremeno i da taksisti budu samoodrživi – kaže za „Dnevnik” Nikola Bošnjaović. – Naravno, pretpostavljamo da ima još 200-300, ako ne i više, uslovno rečeno, kolega, koji nemaju sve potrebne papire i dozvole i ne ispunjavaju osnovne uslove propisane gradskom odlukom i Zakonom o prevozu putnika. Gradska uprava za saobraćaj i puteve još uvek obrađuje podatke i papirologiju taksista, koja je predata u zakonskom roku do 6. novembra 2019. Može se desiti da će biti i više od 1.400 prijavljenih vozila sa svim papirima, a ako se to desi, onda na tržište ne može biti primljen nijedan drugi taksi dok se broj ne smanji.\nOdobrenja za rad, za koja su podnosili zahteve, trebalo bi da smanje broj nelegalnih taksista u Novom Sadu, odnosno onih koji ne plaćaju takse i nemaju zveničnu dozvolu za pružanje usluge prevoza. Nelegalni taksi prevoznici bili su jedan od razloga zbog kojih su novosadski i beogradski taksisti protestovali ne bi li se izborili za to da svi koji se bave prevozom putnika rade po istim pravilima, propisima i zakonima kojima se vode oni koji su uredno prijavljeni za obavljanje te delatnosti. Protesti su završeni nakon što im je, između ostalog, obećano da će se raditi na smanjivanju broja njihovih kolega koji rade nelegalno. Po rečima predsednika UO tog strukovnog udruženja, inspekcija i dalje radi svoj posao u skladu sa svojim mogućnostima.\n– Činjenica je da gradska inspekcija koja kontroliše situaciju na terenu raspolaže nedovoljnim brojem ljudi i verujemo da rade koliko god mogu – objašnjava Bošnjaković. – Naša najveća zamerka bila je slab učinak kontrole na ulici. Razumemo manjak ljudstva, ali svakako bismo želeli da to bude malo efikasnije i rigoroznije. Mi odavno insisitramo na tome da inspekcija, uprava i Grad Novi Sad pritisnu one koji dozvoljavaju ljudima da rade bez papira, odnosno taksi firme koje daju svoju krovnu oznaku nekom čoveku koji nema dozvolu za rad i sve potrebne papire za vozilo i tome slično. Inspekcija često kažnjava vozača, a veoma malo se sankcionišu oni koji su im omogućili da tako rade.\nPrethodni tekstGrađa za obnovu deset kuća u Baču\nSledeći tekstGrad dodeljuje i pomaže pri kupovini stanova\n“Heroj dana” Miroslav Oros, tehničar hitne medicinske pomoći Novi Sad


Francuska osudila izraelsku gradnju novih objekata na Zapadnoj obali | TRT Hrvatski\nOve aktivnosti, kako je naglašeno, "povećavaju napetost, sabotiraju sve nade oko dvodržavnog rješenja, te narušavaju uspostavljanje pravde i dugoročnog mira u regiji".\n"Osuđuje se odluka o gradnji novih 1.100 sambenih objekata u 20 izraelskih naselja na okupiranoj Zapadnoj obali", piše u saopćenju Ministarstva vanjskih poslova Francuske.\nIstaknuto je kako se izraelske aktivnosti oko gradnje novih stambenih objekata kosi sa međunaordnim pravom, što je ukazano i kroz raniju rezoluciju Vijeća sigurnosti Ujedinjenih naroda (UN).\nNaglašeno je također kako je priritet Frnacuske sačuvati cilj o dvodržavom rješenju i ponovo pokrenuti pregovore koji će donijeti rješenje.\n"Kao što je to predsjednik (Macron) istakao 22. prosinca, Francuska želi prestanak aktivnosti izgradnje novih naselja, kako bi se zaštitio jedan valjani politički horizont", poručeno je iz francuskog ministarstva.\nTagovi: Zapadna Obala , osuda , naselja , Izrael , UN , Francuska


Vesti online / Vesti / Svet / Arheolozi pronašli kamenu arenu u blizini Stounhendža\nPretpostavlja se da je kamenje postavljeno pre više od 4.500 godina\n- Počinjemo da na ovo gledamo kao na najveći preživeli kameni spomenik otkriven u Britaniji a verovatno i u Evropi, sačuvan ispod obale - rekao je Vins Gafni, arheolog Bredford univerziteta koji predvodi projekat Skriveni pejzaži Stounhendža.\nKamenje je postavljeno pre više od 4.500 godina kako bi formirali ritualnu arenu smeštenu u prirodnom udubljenju. Kamenje je najverovatnije bilo ubačeno u krečnjak koji je isečen kako bi se udubljenje na zemlji još više naglasilo.\n- Verujemo da je reč o ritualnoj areni - kaže Gafni čiji je tim mapirao nadzemne i podzemne karakteristike zemljišta oko Stounhendža.\nGafni veruje da je kamenje stajalo uspravno i da su ih oborili neolitski graditelji prilikom "rekonstrukcije" Stounhendža. Kamenje je inkorporirano u pomalo aljkavu južnu lunarnu granicu okruglog rova poznatog kao Darington zidine koje su deo spomenika Stounhendž.\nPUTOVANJA Otkrivene tajne Stounhendža


majcinstvo posle 30 | Zdrav život | Saveti\nPRVI PUT MAJKA POSLE TRIDESETE: Pravo ili pogrešno vreme - nova istraživanja iznenađuju! 0 Podeli PODELI TWEET POŠALJI E-MAIL\nLekari po pravilu upozoravaju žene da odlaganje rođenja deteta nije dobro iz raznih razloga: od "rodi pre nego što bude kasno" do "rodićeš i zdravstveni problemi će nestati“.\nMeđutim, uprkos upozorenjima lekara, istraživanja pokazuju da žene koje prvo dete rode posle 30. godine žive duže i srećnije od onih koje su to učinile ranije. Da li je zaista tako?\nMalo koja tema izaziva toliko reakcija kao starosno doba u kom je poželjno da se žene ostvare kao majke. Dok jedni zastupaju teoriju da je mnogo lakše i bolje postati majka u mladim godinama jer tako "priroda nalaže" i žena ima više fizičke snage i energije za dete, drugi smatraju da dolazak deteta na svet zahteva određenu zrelost koja se stiče isključivo životnim iskustvom.\nŽene se koje se odluče na kasnije materinstvo to rade iz različitih razloga. Neke od njih žele prvo da izgrade karijeru kako bi u budućnosti imale finansijsku osnovu za podizanje deteta. Druge možda traže "onog" pravog. Treće su, možda, imale teško detinjstvo i dugo se dvoume da li uopše da se upuštaju u ovu životnu ulogu. Ne zanemarimo i one koje zbog zdravstvenih problema nisu uspele ranije da postanu majke.\nAko mislite da su vam sa 27 godina prošli svi vozovi, rano ste počeli da paničite. Kraljevski koledž za akušertsvo i ginekologiju, tvrdi da je period između 20-35 godine najbolji za majčinstvo. Tada je smanjen rizik od pobačaja, visokog krvnog pritiska i uopšte zdravstvenih komplikacija, a i žene tog doba se lakše bore sa nedostatkom sna i imaju dovoljno enegrgije da prate potrebe svog deteta. Studija istraživača sa Kalifornijskog univerziteta pokazuje da kasno materinstvo ima koristi.\nSRBIJA UVODI SUROGAT-MAJKE: šta ako rodilja poželi da zadrži dete\nAli koje doba je najbolje za podizanje deteta?\nPrema istraživanju uglednog danskog univerziteta ta granica je malo pomerena, od 35 godine pa na više. U istraživanju je učestvovalo 4741. majki iz Danske, a one koje su imale preko 35 godine bolje su rešavale emocionalne poteškoće koje su njihova deca imala. U Danskoj žene u proseku dobijaju decu malo pre nego što proslave 31. rođendan, a statistike kažu da se Engleskinje ostvaruju kao majke kada zakorače u četvrtu deceniju.\nŽene koje odlažu rađanje dece često, ali ne uvek, su obrazovanije, finasiijski bolje obezbeđene i u stabilnijim vezama od mlađih majki, donose istraživanja. Da li su ovi faktori dovoljni za razlike u odgajanju dece? Istina je ipak malo složenija. Starije majke jesu emocionalno zrelije, imaju tendeciju da opraštaju greške deci i ređe ih fizički kažnjavaju. Izazovno doba puberteta je teško majkama svih starosnih dobi, pa su problemi sa 15-godišnjacima isto, koliko god godina da ima majka.\n| 12. Apr 2018.\nSEKA ALEKSIĆ OTKRILA SVE O MAJČINSTVU I NOVOJ TRUDNOĆI: pevačica priznaje šta njenom sinu ne sme da nedostaje (FOTO)\n| 04. Mar 2018.\nINTERNET JE U SVAĐI ZBOG VODITELJKE TV SLAGALICE: voditeljka se požalila na majčinstvo, a evo šta su joj žene odgovorile (FOTO)\n| 12. Jan 2018.\nHAOS U ČAČANSKOM KRAJU ZBOG DNK TESTA: tuče i svađe u labaratoriji za utvrđivanje očinstva\n| 08. Jul 2017.\nKristijanu Ronaldu surogat majka rodila decu: koliko je fudbaler Real Madrida platio ženi iz Amerike da mu rodi blizance (FOTO)


Danas se navršilo osam godina od tragične smrti tri bh. navijača, koji su po povratnu iz Kaunasa, nakon historijske utakmice Litvanija - BiH, u Poljskoj tragično izgubila život.\nHasib Mahmić, Vildan Pehlić i Almir Kasumović tragično su stradali tog 16. novembra 2013. godine, dok je jedini preživjeli Adis Ćoralić.\nSvi oni su bili članovi navijačke grupe "Ljuti Krajišnici", čiji je osnivač i vođa bio upravo Hasib Mahmić. Nakon njihove smrti, navijačka grupa "Ljuti krajišnici" i dan danas postoji i nosi tužna sjećanja na njih.\nU razgovoru za BHFudbal.ba, aktuelni predsjednik Ljutih Krajišnika, Admir Karabeg govori o aktivnostima navijačke grupe, bolnom sjećanju na preminule drugove te daljnim planovima.\n- Kao i svake godine, tako će i ove biti obilježena godišnjica pogibije naših momaka obilaskom mezarluka i učenjem fatihe. Nažalost zbog situacije sa korona virusom, posljednje dvije godine obilježavamo skromno i u uskom krugu ljudi, govori Admir Karabeg i nastavlja:\n- Udruženje hvala Bogu trenutno stoji prilično dobro i iz godine u godinu je sve bolje, što je bio i moj cilj kao predsjednika Udruženja. Obzirom da nemamo nikakvih spoznora, donatora ili podrške iz budžeta, mi se borimo i snalazimo svojom sposobnošću i idejama. Ja sam zadovoljan sa onim što smo postigli nakon pogibije našeg Hasiba, koji je bio osnivač Udruženja, te da njegova ideja i vizija i danas živi.\nPLANOVI ZA OKTOBARSKE UTAKMICE\n- Mi smo već započeli organizaciju oko prevoza i dolaska naših članova iz dijaspore na preostale dvije utakmice kvalifikacija u Zenici protiv Finske i Ukrajine. Nadam se da ćemo u što većem broju doći, kako bi mogli dati podršku našoj reprezentaciji i samim tim proslaviti obje pobjede.\nTUŽNA PRIČA: Ćiro Blažević poslao oproštajnu poruku!...\nMISIMOVIĆ PORUČIO: Begović je nebitan, neka gleda svoja posla!...\nIrfan Peljto: Glumili smo i sve je nekako bilo OK dok nije zasvirala himna LP...


"Benu" otvara 27 apoteka | Srbija | Novosti.rs\nZ. GRUMIĆ | 13. jul 2019. 14:02 | Komentara: 1\nVećina objekata gradske apotekarske ustanove u Novom Sadu, kako je obećano, biće renovirana. Od avgusta bogatiji asortiman lekova i saveti pacijentima prilikom kupovine\nApoteka na Bulevaru oslobođenja\nODMAH posle preuzimanja na upravljanje 28 novosadskih gradskih apoteka, kompanija "Benu" prionula je na posao kako bi ti objekti što pre nastavili da rade, ali s modernijim izgledom i bogatijom ponudom, kako je i najavljeno prilikom potpisivanja koncesionog ugovora krajem juna.\n- Većina apoteka biće renovirana i opremljena novim nameštajem, osvetljenjem i podovima, kao i dopunjena asortimanom koji će moći da zadovolji i najspecifičnije zahteve pacijenata i potrošača - ističu, za "Novosti", nadležni u kompaniji koja je deo nemačkog giganta "Feniks".\nApoteka u okviru zgrade Zavoda za hitnu medicinsku pomoć, potpuno nova, koja dosad nije radila, trebalo bi da bude otvorena za pacijente i potrošače već idućeg meseca.\nPročitajte još - "Benu" donosi bolju ponudu\n- Početkom oktobra još četiri gradske apoteke biće potpuno prilagođene inovativnom i prepoznatljivom "Benu" konceptu "otvorenih vrata". Pacijenti će i u njima imati mogućnost da od stalno dostupnog farmaceuta, koji više nije iza stakla recepture, dobiju najbolji savet pre donošenja odluke o kupovini.\nBudući da je jedna od osnovnih odlika "Benu" apoteka svakodnevno angažovanje na preventivi i promociji zdravih navika, pacijenti mogu da očekuju visok kvalitet te vrste usluge od stručnog kadra, koji znanja stalno unapređuje.\nU toj kompaniji Novosađanima najavljuju da će im kontinuirano biti dostupan najširi asortiman lekova i drugih medicinskih proizvoda u svim objektima gradskih apoteka, kao i mogućnost naručivanja nestandardnog asortimana za poznatog pacijenta, što će doprineti dodatnoj sigurnosti u pogledu primene terapija.\nGRAD Novi Sad je sa kompanijom "Benu" zaključio ugovor o upravljanju gradskim apotekama na 15 godina. Koncesiona naknada iznosi 500 miliona dinara.\nVITAMINI I KOZMETIKA\nU PONUDI će biti i veći izbor proizvoda, posebno medicinske i dekorativne kozmetike, vitamina i drugih dijetetskih suplemenata, koji čine standardni asortiman "Benu" apoteka u Srbiji.


Bivši napadač Čelika osvojio Kup Albanije - SportSport.ba\nVllaznia Arhiva članaka\nBivši napadač Čelika osvojio Kup Albanije\nIza Dilavera je sjajna sezona u ekipi Vllaznie\nNogometna sezona u Albaniji danas je završena finalom Kupa, gdje su snage odmjerili Skenderbeu i Vllaznia. U interesantnom meču pobjeda rezultatom 0:1 i trofej Kupa pripao je ekipi Vllaznie za koju od ove sezone nastupa bh. internacionalac Haris Dilaver.\n31.05.21. 20:56 D. Kurbegović\nZeničanin iza sebe ima odličnu sezonu u Albaniji, a nije isključeno i da napravi transfer u neku jaču ligu budući da mu ugovor s Vllazniom uskoro ističe.Foto: Vllaznia\nBivši napadač Čelika, Viteza, Mladosti, Plataniasa i Nasaf Qarshia 31-godišnji napadač Haris Dilaver došao je na početku sezone u ekipu Vllaznie, a to se pokazao za ovog ofanzivca kao pravi potez.\nZeničanin je u 34 utakmice u prvenstvu postigao 11 golova, dok je u Kupu Albanije u pet utakmica postigao četiri gola. U današnjem trijumfu u finalu Kupa, ovaj napadač je na terenu proveo 71. minutu kada ga je zamijenio Advijaj.\nHaris Dilaver sa Vllazniom ima ugovor do kraja sezone i bit će zanimljivo pratiti hoće li ga ovaj klub uspjeti zadržati u svojim redovima i za narednu sezonu, odnosno za nastupe u Evropi.\nVelika stvar za stabilizaciju Čelika: Dilaver, Pecelj i Livaja dogovorili isplatu dugovanja\nRukovodstvo kluba napravilo veliki posao\n11.12.20. 14:20 11\nSjajan početak Harisa Dilavera u Albaniji\nU dvije utakmice postigao četiri gola


U prvom setu viđena je prava revija brejkova, što je tipično za ženski tenis, Stivens je vodila sa čak 4:1 u gemovima, međutim vodeća teniserka na VTA listi se iščupala iz neugodne situacije i posle taj-brejka rešila uvodni deo igre u svoju korist 7:6(6).\nU drugom setu Amerikanka je bila ubedljivija, pa je sa čak tri oduzeta servisa dobila taj deo igre. U odlučujućoj deonici se vodila velika borba. Teniserke su često pravile brejkove, ali je Halepova bila za nijansu sigurnija i pokazala zašto drži čelno mesto na VTA listi.\n- Ova sedmica je bila brutalna za mene. Stivensova me uvek natera da dam svoj maksimum kada god se sretnemo - rekla je Halepova koja je tokom nedelje imala velikih pritužbi na raspored mečeva.


"Pored mene je umro čovjek koji je primljen kad i ja..." Đorđe David o bolnim prizorima iz bolnice | Ekskluziva.ba\nOstaje mi vjera da ću izaći kao pobjednik jer mi je već mnogo bolje. Pričaćemo šta sam sve preživio i kako je izgledalo moje liječenje kada mi kažu da virus više nije prisutan kod mene - rekao je roker.\nĐorđe David (55) dvije nedelje se bori protiv virusa koji hara čitavom planetom, a roker se liječi na odeljenju pulmologije Kliničkog centra Srbije\n- Strašno je biti bolestan od bolesti koja odnosi žrtve. Prošle nedjelje je pored mene umro čovjek koji je primljen kad i ja. U takvoj situaciji nije umjesno da govorim o prognozama bolesti protiv koje se bore svi svjetski lekari, a koja odnosi živote - kaže David.\n- Ostaje mi vjera da ću izaći kao pobjednik jer mi je već mnogo bolje. Pričaćemo šta sam sve preživio i kako je izgledalo moje liječenje kada mi kažu da virus više nije prisutan kod mene - rekao je bivši pjevač "Generacije 5" za Srpski telegraf.\n- Kakvi smo to ljudi kad možemo i želimo da već na uznemirujuću činjenicu da sam obolio potresamo dodatno moju porodicu, prijatelje i javnost neistinama?! Sudiću se sa onima koji to rade i pišu laži vezane za mene, kao što su na primjer one da sam vikao po bolnici jer nisam htio njihovu pidžamu - istakao je član žirija "Zvezda Granda".


Đokoviću fale još Vimbldon i Australijen open da na svim gren slemovima pogodi linijskog sudiju | Blok vesti\nNaslovna Iz minuta u minut Đokoviću fale još Vimbldon i Australijen open da na svim gren slemovima...\nThe post Đokoviću fale još Vimbldon i Australijen open da na svim gren slemovima pogodi linijskog sudiju appeared first on Njuz.net.\nPrethodni tekstMALI SAOPŠTIO LEPE VESTI: 99 odsto sam siguran da će plate u javnom sektoru biti povećane\nSledeći tekstDemonstranti u Kirgiziji upali u zgradu vlade i parlament, tražeći ponavljanje izbora; predsednik kaže da kontroliše situaciju


Nevena Božović: "Ne brine me što se nova pesma ne uklapa u aktuelne trendove" - Zena.rs\nNevena Božović nova pesma Nestajem s vetrom\nKrajem februara Nevena Božović je objavila novu pesmu za koju njene kolege kažu da je najozbiljnija do sada.\n"Pesma je nastala sredinom prošle godine, odmah sam je čula kao pop-rok baladu i tako je osmislila. Ne govorim mnogo o tome kako, zašto je nastala, jer volim da je svako doživi na svoj način. Odiše pozitivnom energijom, kao i 'Kruna'. Mnoge kolege mi govore da je do sada najozbiljnija, u muzičkom smislu, i drago mi je što to primećuju", rekla je Nevena za portal žena.rs\nNevena je u proteklih godinu dana napisala veliki broj pesama na kojima svakodnevno radi i planira u budućnosti da ih predstavi publici. Samostalnim radom na muzici pevačica se pridružila grupi izvođača koji ispred svog imena imaju epitet - kantautor.\nS obzirom na to da su se pravila u savremenoj pop muzici promenila, Nevena o muzici i dalje razmišlja kao o muzici, a ne kao o trendu.\n"Raduje me to što postoje mnogi novi, mladi ljudi koji stvaraju svoju muziku, ipak, mislim da nemaju mnogo prostora da se predstave. 'Nestajem s vetrom' nije pesma koja se uklapa u aktuelni trend, i to me ne brine, ona pronalazi svoj put, ja kao muzičar drugačije ne mogu da razmišljam", zaključuje Nevena za naš portal.\nPoslušajte novu pesmu "Nestajem s vetrom" Nevene Božović:\nNEVENA - NESTAJEM S VETROM (OFFICIAL VIDEO)


KARAĐORĐEVIĆ ODAN PAPI? Istoričar tvrdi da je Aleksandar primio orden koji se ne daje pravoslavcima ČLAN JE KATOLIČKOG REDA?!\nPosted on 14/05/2022 inSrbija, Vesti\nPažnju javnosti neretko privuče dinastija Karađorđević raznoraznim spletkama na Belom dvoru, o čemu se u više navrata pisalo prethodnih godina, a sada su u centar dešavanja ponovo dospeli nakon što je princ Petar III abdicirao i u Sevilji pravo na nasledstvo krune preneo na brata Filipa.\nE, to se nije svidelo njihovom ocu prestolonasledniku Aleksandru II Karađorđeviću, pa od toga da je znao za njihovu nameru u samo tri dana stiglismo da njega niko ništa nije pitao. To što se usprotivio u saopštenju za javnost, mnogi su pročitali zapravo reči Katarine, njegove druge supruge i maćehe prinčeva.\nZbog podsećanja na ono što je već objavljivano o trvenju među naslednicima Karađorđa Petrovića, a čemu je umnogome kumovala ova Grkinja, koja je u dvorski kompleks dovela i svoju ćerku Alison, prethodno je nateravši da se razvede i ostavi četvoro dece, o izbacivanju princeze Jelisavete ili princa Vladimira sa tog velelepnog poseda na Dedinju, o Katarininim pokušajima da zavadi braću, a svoje pastorke, i da ne nabrajamo više, ponovo se oglasio prestolonaslednik Aleksandar.\nDoveo britanskog obaveštajca na srpski dvor\nPosle useljenja u Beli dvor, Karadorđeviće je obezbeđivala Vojska Jugoslavije, da bi posle njenog izlaska iz kruga kasarne taj posao preuzela Žandarmerija. Janković je za Novosti podsetio i da je u pratnji princa Aleksandra prilikom dolaska u Beli dvor, kao i tokom prve godine njegovog boravka u Beogradu, stalno bio jedan član britanske obaveštajne službe.\nOn je u intervjuu Novostima ispričao da su među članovima porodice odnosi dobri, ali jedno pitanje je totalno razotkrilo stvarne odnose. Da li je bio svestan šta je odgovorio, ali vama će „samo kasti“.\n– Petar me je pozvao iz Sevilje i obavestio da namerava da se drži svoje želje da više ne bude princ naslednik. Odavno znam za tu njegovu nameru. Pitao sam ga da li je siguran u svoju odluku. Filip mi je javio da je u Sevilji. Pitao sam ga da li je u Španiji sa suprugom i Stefanom, odgovorio mi je da je samo s majkom i Petrom (a bio je s princezom Danicom i sinom Stefanom, prim. Kurira).\nNije mi spomenuo ceremoniju, niti da će tamo biti iko iz Beograda (a bio je i član Krunskog veća Ljubodrag Grujić, prim. Kurira). Nisam ni znao šta se dešava, sve dok nisam dobio Petrov mejl s dokumentima. Na jednom listu je bila njegova ostavka, a na drugom mnogo potpisa. Sve se odigralo iza mojih leđa, nisam znao ništa o tome. Kao sa starešinom kraljevskog dvora trebalo je da se konsultuju sa mnom.\nDa li su protiv pravoslavlja?\nU srpskom izdanju Njuzvika pre neku godinu objavljen je tekst u kojem je sagovornik bio Alberto di Luka, ambasador Suverenog malteškog reda u Srbiji, poznatijeg kao vitezovi hospitalci, malteški vitezovi, vitezovi sa Rodosa, malteški kavaljiri.\nTu je konstatovano da su „Ustavom“ iz 1998. inicirali brojne izmene: revidirani su odnosi sa Svetom stolicom u pravcu potpune pravne autonomije, velikog majstora više ne imenuje papa. Iako je, treba reći, duhovna veza Malteškog reda i Rimokatoličke crkve neraskidiva, ovaj red je prilagodio organizacionu strukturu da bude više nego suverena radi jake diplomatske aktivnosti.\nŽenama je dozvoljeno da postanu članovi, a uvedeni su i blaži kriterijumi za priznavanje aristokratskog porekla. Takođe, ojačana je i prevlast rimske centrale, gde boravi veliki majstor, koordinacija nad četrdesetak nacionalnih udruženja.\nDanas budžet ove države bez teritorije pune njeni članovi, privatne zaostavštine i donacije, a koordinacija je pripomogla da i u Srbiju stigne više sredstava za pomoć.\nDa li su, ipak, protiv pravoslavlja, postavljeno je pitanje uz konstataciju da su mnogi ubeđeni u to.\n– Naravno da nismo. Mi smo duhovno najbliži. Katolici i pravoslavci imaju istu osnovu, istu kulturu, isto spiritualno okruženje koje omogućava dijalog. S vašim patrijarhom slažem se u potpunosti kada kaže da moramo da se koncentrišemo na ono što nas spaja, a ne na ono što nas razdvaja – rekao je ambasador.\nDanas malteški vitezovi, navodi se dalje u tekstu, primaju u svoje redove sve hrišćane, a u Americi su, recimo, snažniji redovi koje su osnovali pravoslavci, među njima i kralj Petar II i njegov brat Andrej.\nMalo je poznato da je kraljica Marija Karađordević bila dama Malteškog reda Sent Džon i da je u Prvom svetskom ratu radila kao bolničarka. Prestolonaslednik Aleksandar Karađorđević odlikovan je Velikim krstom sa zlatnom zvezdom Malteškog reda, njihovim najvažnijim ordenom, pisao je Njuzvik.\nI dalje ćemo se zadržati na Aleksandru i na Novostima. Ali datum neće biti notiran na 8. maj 2022. godine kada je objavljen pomenuti intervju, nego na 7. jun 2008. godine.\nU tekstu dostupnom na njihovom sajtu pričalo se o Karađorđevićima, a jedan od sagovornika bio je i istoričar dr Miodrag Janković.\nPisano je da je princ Aleksandar Drugi Karađorđević član je međunarodne organizacije Reda malteških vitezova, te da je to 2006. godine na javnom istupanju ovog reda u Beogradu rekao i ambasador malteških vitezova u našem glavnom gradu Flaminio Farnezi.\n– Ovaj red je prvenstveno katolički – kazao je tada Janković i naglasio:\n– Nikada ranije, nijedan srpski visoki političar, a posebno vladar, nije bio član ovog reda.\nDalje se navodi da je interesantno da je upravo princ Aleksandar primio visoki orden od pape, iako takvo priznanje nikada nije dobio nijedan pravoslavac pre njega.\nKako kaže Miodrag Janković, pun naziv je stalno rimokatoličko odlikovanje kraljevske kuće Dveju Sicilija – svešteni vojnički konstantinovski red svetog Đorđa.\n– Ovo priznanje princ Aleksandar dobio je 1984. godine – dodaje Janković:\n– Po pravilu, orden se može dodeliti samo osobi koja izjavi lojalnost aktuelnom rimskom papi!\nOvu izjavu Aleksandar Karađorđević nikada nije demantovao.\n(Izvor: Kurir / Novosti)\nPreviousPrevious post: PRAVDA ILI KRAĐA? Zapad i Kijev žele da preusmere RUSKE MILIJARDE na obnovu Ukrajine, ali to može biti legalno minsko polje\nNextNext post: ZA SIGURNO SRPSKO NEBO: Evo zašto je FK-3 toliko hvaljen!\nZATVARAMO OČI NA DOBRE NAMERE, GAZIMO PO TUĐEM TRUDU I POMOĆI, PA DOKLE? Ova priča ima odgovor koji treba da ZAPAMTITE!\nSLIKAO JE SVOJU TRUDNU ŽENU: Nije mogao ni pretpostaviti da će to biti fotografija koju će ZAUVEK PAMTITI\nU ova 3 mita o trudnoći svi verujemo, a nisu tačni: Naučno dokazano\nOVO JE PRAVA ISTINA: Kako je zaista živela prosečna jugoslovenska porodica za kojom i danas mnogi kukaju!


Najvažnije je da ne radite stvari koje joj štete.\nNakon 100 operacija: Silovao je, izbo nožem, unakazio kiselinom, a ona danas izgleda OVAKO! (FOTO)


2 Decembar, 2020 1:39 pm\nSvi državni organi i institucije nadležni za prikupljanje podataka u svrhu ostvarivanja prava osoba s invaliditetom moraju preduzeti ozbiljne i sistematične korake u koordinaciji i zajedničkom pristupu u cilju prikupljanja podataka o osobama s invaliditetom. Naime, Crna Gora je jedna od rijetkih zemalja koja ne posjeduje jedinstveni registar o osobama s invaliditetom, i koja ne […]\n30 Oktobar, 2020 1:52 pm\nUdruženje mladih sa hendikepom Crne Gore (UMHCG) u saradnji sa NVU lica sa invaliditetom u okviru projekta OsnaŽENA, zapOSIena, uključena organizovalo je u Petnjici, 28. oktobra 2020. Tribinu o pravima osoba s invaliditetom i Info dan s poslodavcima o zapošljavanju žena s invaliditetom. Događaj je održan u sali Skupštine Opštine Petnjica u prisustvu oko 20 učesnika. Fascilitatori na tribini bili su Marina […]\n27 Oktobar, 2020 2:11 pm\nUdruženje mladih sa hendikepom Crne Gore (UMHCG) u okviru projekta OsnaŽENA, zapOSIena, uključena organizuje Info dan s poslodavcima o zapošljavanju žena s invaliditetom. Info dan će biti organizovan u Petnjici, u srijedu, 28. oktobra 2020, s početkom u 12.00 časova, u zgradi Opštine. U uvodnom dijelu održaće se i tribina o pravima osoba s invaliditetom, tako da će u […]


21 Apr 2017, 10:29 Požarevac N1Info Aleksandar Krstić\nPredsednik RIK-a Vladimir Dimitrijević čestitao Vučiću izbor za predsednika u ime RIK-a i u svoje lično ime.\nZa izveštaj RIK-a glasalo je 19 članova, devet je bilo protiv, a sednica je trajala više od četiri sata.\nPrema podacima sa svih 8.396 biračkih mesta za Vučića je na izborima održanim 2. aprila, kao i na ponovljenom glasanju na osam biračkih mesta 11. aprila odnosno na tri mesta 17. aprila glasalo 2.012.788 birača.\nSledi kandidat Grupe građana Za Srbiju bez straha Saša Janković koji je dobio 597.728 glasova, odnosno 16,36 odsto izašlih birača dok je kandidat Grupe građana Ljubiša Preletačevič Beli "Beli samo jako" Luka Maksimović osvojio 344.498 glasova, odnosno 9, 43 odsto od broja izašlih.\nKandidat Grupe građana Moramo bolje Vuk Jeremić osvojio je 206.676 glasova, ili 5,66 odsto dok je kandidat Srpske radikalne stranke Vojislav Šešelj dobio poverenje 163.802 biraca ili 4,48 odsto.\nPredsednički kandidat Dveri Boško Obradović dobio je 83.523 glasa odnosno 2,29 odsto izašlih na izbore, a sledi kandidat Pokreta Dosta je bilo Saša Radulović sa 51.651 glasom odnosno 1, 41 odsto izašlih.\nKandidat Grupe građana "Za zdravu Srbiju" Milan Stamatović osvojio je 42.193 glasa, ili 1,15 odsto, a zatim sledi kandidat Lige socijaldemokrata Vojvodine Nenad Čanak sa 41.070 glasova ili 1,12 odsto.\nKandidat Demokratske stranke Srbije Aleksandar Popović posvojio je 38 .67 glasaova ili 1, 04 odsto izašlih na izbore a Miroslav Parović ispred Narodnog slobodarskog pokreta je dobio 11.540 glasova odnosno 0,32 odsto od broja onih koji su glasali\nOd 6.724.949 birača upiasanih u birački spisak na izbore je izašlo njih 3.655.365, nevažećih lističa je bilo 60.378 a važećih 3.593.636 .\nPre usvajanja konačnog izveštaja o rezultatima izbora člasnovi RIK iz opozicionih stranaka su kritikovali atmosveru u kojoj je sproveden izborni peroces i nepravilnosti u njegovom sprovođenju na Kosovu i Metohiji.\nPredstavnik Dveri Marko Pušica je kazao da taj pokret neće glasati za konačne rezultate "zbog spornog legaliteta i legitimeta izbornog procesa".\n"Za Dveru su ovi rezultati sporni jer je takav bio izborni ambijent, s osporavamo i legalitet i legitimitet izbora posebno kada je rec o glasanju na Kosovu i Metohiji gde je sprovedeno samo glasanje ne izbori", kazao je on.\nDodao je i da je OEBS bio "gospodar izbornih radnji na tom prostoru".\nPredstavnica Socijaldemokratske stranke Ivana Petrin kazala je da ne može da glasa za konačne rezultate izbora jer su oni održani "u atmosferi neslobda i pritisaka".\n"Ceo izborni proces obeležio je niz manjkvosti i nepravilnosti, a izbori su bili sve samo ne fer slobodni i pošteni pa je dovedena u pitanje vladavina prava. Kako će predsednik koji je izabran na ovakvim izborima izražavati državno jedinstvo", zapita je ona.\nPetrin je dodala da je stalni sastav RIK-a "nezakonit kao i da ništa nije ispoštovano od preporuka koje je OEBS predložio posle prošlogodisnjih parlamentarnih izbora".Predstavik DJB Vojin Biljić je ocenio je da je RIK "organ Aleksandra Vučića i deo njjegove izborne kampanje" i odao priznanje predstavnicima vladajuće koalicije u tom telu, kako se izjasnio, "na uspešno obavljenom poslu".\nPredstavnica SRS Željka Radeta je kazala da izbori na Kosovu i Metohiji nisu sprovedeni u skladu sa zakonom i odlukom Ustavnog suda ali da će predstavnici stranke glasati za konačne rezultate.\n"Bilo je nedostataka i u vezi sa izvodom iz biračkog spiska kao i u radu notara ali predstavnici SRS će glasati za konačne rezultate kako bi se suprotstavili nalozima američkog ambasadora Kajla Skota", rekla je ona.


Tramp: Ne želim rat, ali ako do njega dođe Iran će biti 'izbrisan' | BL Portal\nTramp: Ne želim rat, ali ako do njega dođe Iran će biti ‘izbrisan’\nVAŠINGTON – Nakon posljednjeg incidenta u američko-iranskim odnosima, kada je Iran srušio američki dron vrijedan 130 miliona dolara, predsjednik SAD-a Donald Tramp je poručio da ne želi rat, ali da će se Iran suočiti s uništenjem ako dođe do sukoba.\nObraćajući se na NBC televiziji Tramp je izjavio da su SAD otvorene za razgovore, poručivši da neće dozvoliti Iranu da razvije nuklearno oružje.\nDetaljnije je objasnio svoju odluku o povlačenju naredbe za napad na Iran u četvrtak, kazavši da je dobio informaciju da će u slučaju napada SAD-a, kao odgovora Iranu na obaranje bespilotne letjelice biti ubijeno 150 Iranaca.\n“Nije mi se to svidjelo, nisam mislio da je proporcionalno”, kazao je Tramp.\nTeheran tvrdi da je američka bespilotna letjelica oborena jer je ušla u iranski vazdušni prostor, dok SAD poručuje da je letjelica oborena u međunarodnom vazdušnom prostoru.\nTenzije između ove dvije zemlje dovoljno su podignute nakon napada na naftne tankere u Omanskom zalivu, nakon što je SAD optužila Iran za odgovornost.\nMama iz predgrađa optužena za terorizam: Izbjeglica iz BiH osuđena u Čikagu zbog pomaganja Islamskoj državi


Konferencija za novinare u Plužinama - Park Prirode Piva\nКоментари су искључени на Konferencija za novinare u Plužinama\nDana 21.01.2020. godine u Plužinama je održana konferencija za štampu i prezentacija projekta prekogranične saradnje opština Plužine i Foča: Turizam, Adrenalin, Rafting, Avantura (TA.R.A.).\nProjekat se realizuje u okviru Programa prekogranične saradnje Bosna i Hercegovina – Crna Gora, finansiran od strane Evropske unije a sprovode ga opštine Plužine i Foča u partnerstvu sa Parkom prirode “Piva” i Turističkom organizacijom Foča.\nOpšti cilj projekta je razvoj i promovisanje prekograničnog područja dvije opštine kao jedinstvene turističke destinacije za aktivni turizam. Projektom se želi postići brendiranje ove dvije opštine kao atraktivne destinacije za aktivni odmor, kao i kreiranje zajedničkih turističkih proizvoda kako bi se privukao veći broj turista. Projektom će se takođe raditi na unapređenju turističke infrastrukture i na uspostavljanju mehanizama za povećanje bezbednosti na turističkim lokacijama.\nProjekat će okupiti predstavnike opština, lokalnih turističkih organizacija, sportskih i spasilačkih klubova, turističkih agencija, novinare i blogere, sve u ciju zajedničke saradnje na razvoju aktivnog turizma u ovom području.\nNa konferenciji su govorili predsjednik Opštine Plužine Mijuško Bajagić, načelnik Opštine Foča Radisav Mašić, direktor Parka prirode “Piva” Slobodan Delić i koordinator projekta Marija Milenković.\nKonferencija za novinare u Plužinama 1 (2)\nKonferencija za novinare u Plužinama 1 (1)\nKonferencija za novinare u Plužinama 1 (4)\nKonferencija za novinare u Plužinama 1 (3)\nPredsjednik opštine Plužine Mijuško Bajagić je istakao da je veoma značajno da dvije opštine koje sarađuju decenijama, zahvaljujući ovom projektu i sredstvima Evropske komisije obnove i ojačaju dosadašnju saradnju. S obzirom na potencijale za razvoj turizma i jedne i druge opštine, uvjeren je da će se i u budućnosti zajednički realizovati različiti projekti u oblasti turizma.\nRadisav Mašić, načelnik opštine Foča je naveo da je Foča opština koja je u saradnji sa međunarodnim i drugim subjektima do sada realizovala niz projekata, tako da i kroz ovaj projekat vidi realnu šansu za unapređivanje turizma, kao grane koju su i jedna i druga opština prepoznale kao razvojnu.


Pozlilo joj tokom snimanja filma: Katrin Denev se oporavlja od moždanog udara | Novosti.RS\nPozlilo joj tokom snimanja filma: Katrin Denev se oporavlja od moždanog udara\n09. 11. 2019. u 09:28\nGlumici je pozlilo u utorak u bolničkom krugu na širem području Pariza za vreme snimanja scena novog filma "De son vivant" (Za života) rediteljke Emanuele Berk\nSlavna francuska glumica Katrin Denev (76) veoma dobro reaguje na terapiju i odmara se nakon što je ove nedelje tokom snimanja filma imala blagi moždani udar, saopšteno je iz okruženja glumice.\n"Kao što smo ranije rekli, neće imati problema s motorikom. Odmara se i dodatna ispitivanja su u toku", naveli su izvori iz okruženja slavne glumice.\nKako navodi isti izvori, moždani udar je bio blag i glumica je imala sreću, jer su lekari brzo intervenisali, prenosi B92.\nPročitajte i: Prošlo je 18 godina od smrti Radmile Savićević: Ulogama majka Vuke, Žarke, Riske, Gospođe ministarke stekla je antologijsku besmrtnost\nGlumici je pozlilo u utorak u bolničkom krugu na širem području Pariza za vreme snimanja scena novog filma "De son vivant" (Za života) rediteljke Emanuele Berko.\nOna je odmah smeštena na odeljenje i kasnije prebačena u drugu bolnicu u Parizu.\nDenev je vodeća francuska glumica i međunarodna zvezda postala 60-tih godina prošlog veka.\nMINIJATURNE skulpture, slične insektima, načinjene od glinamola, žice, klikera, perli, šljokica, školjki, korenja, prirodnih i drugih čaura, ofarbane raznim bojama čine postavku Bube Bojane Ban, koja će u petak, 23. oktobra, biti otvorena u Maloj galeriji ULUPUDS-a u Uzun Mirkovoj 12.